qundao/data-zh-poetry huggingface dataset:
送田仲茂宰入四川
作者：桂德称
朝代：明
体裁：七言律诗

天门传制拜新除，西入成都万里余。江上好风催去棹，邑中故老候来车。巴园五月收丹橘，丙穴三春馔白鱼。却忆文翁遗化在，何因公暇说诗书。
送顾谨中少尹赴荆州
作者：桂德称
朝代：明
体裁：七言律诗

曾读《皇明混一篇》，焕如霞锦濯晴川。长才合置鸾坡上，秀句新传凤榻前。斗邑为丞资薄禄，扁舟奉母念高年。艰难自少今成立，未必哦松让昔贤。
登太华山寺
作者：桂慎
朝代：明
体裁：七言律诗

昆明池上古招提，楼阁参差近碧鸡。为爱白云分半榻，却随明月过双溪。风前松子当窗落，雨后苔衣拂石题。如此清幽好栖泊，为谁又度涧桥西。
华严寺
作者：桂茂之
朝代：明
体裁：七言律诗

梵王宫倚北山开，地僻人稀半是苔。绿竹几行森玉立，远峰四面送青来。云寒石洞龙眠稳，日暝松巢鹤未回。清趣满前因坐久，洒然心地绝纤埃。
登怀玉山
作者：桂荣
朝代：明
体裁：古风

昔上三清望怀玉，石龙迢递惊飞伏。烟霞浮动紫翠间，应有幽人住空谷。使君爱我携登山，初夏秧田正抽绿。冈扉掩映护藤花，涧道纡潜响晴瀑。拾级悬登二十里，扪萝蹑磴超林麓。飞身深入天寨门，别是乾坤开卜筑。遥望宫墙数仞高，百年往事今恢复。峰尖森耸削芙蓉，桂影扶疏散金粟。点瑟回琴鸣溜泉，禹畴羲画分疆局。虚堂深处揖高风，流尽烦襟出新沐。明月中庭最可人，岂是当年栖老宿。一宵相对清心魂，却愧来迟我行独。
春暮
作者：桂衡
朝代：明

忍将愁眼看韶华，桃李无言日月斜。晚白菜肥蚕出火，冬青花落燕成家。归田谁复如宾馌，入室今惟对影嗟。无可奈何聊且睡，不劳春梦绕天涯。
读瞿存斋剪灯新话作歌
作者：桂衡
朝代：明
体裁：古风

山阳才人畴与侣，开口为今阖为古。春以桃花染性情，秋将桂子熏言语。感离抚遇心怦怦，道是无凭还有凭。沉沉帐里昼吹笛，煦煦窗前宵剪灯。倏而晴兮倏而雨，悲欲啼兮喜欲舞。玉箫倚月吹凤凰，金栅和烟锁鹦鹉。造化有迹尸者谁，一念才萌方寸移。善善恶恶苟无失，怪怪奇奇将有之。丈夫未达虎为狗，濯足沧浪泥数斗。气寒骨耸铮有声，脱帻目光如电走。道人青蛇天动摇，不斩寻常花月妖。茫茫尘海沤万点，落落云松酒半瓢。世间万事幻泡尔，往往有情能不死。十二巫山谁道深，云母屏风薄如纸。莺莺宅前芳草凄，燕燕楼中明月低。从来松柏有孤操，不独鸳鸯能并栖。久在钱塘江上住，厌见潮来又潮去。燕子衔春几度回，断梦残红落何处？还君此编长啸歌，便当酌以金叵罗。醉来呼枕睡一觉，高车驷马游南柯。
读瞿存斋剪灯新话作歌
作者：桂衡
朝代：明

山阳才人畴与侣，开口为今阖为古。春以桃花染性情，秋将桂子熏言语。感离抚遇心怦怦，道是无凭还有凭。沉沉帐里昼吹笛，煦煦窗前宵剪灯。倏而晴兮倏而雨，悲欲啼兮喜欲舞。玉箫倚月吹凤凰，金栅和烟锁鹦鹉。造化有迹尸者谁，一念才萌方寸移。善善恶恶苟无失，怪怪奇奇将有之。丈夫未达虎为狗，濯足沧浪泥数斗。气寒骨耸铮有声，脱帻目光如电走。道人青蛇天动摇，不斩寻常花月妖。茫茫尘海沤万点，落落云松酒半瓢。世间万事幻泡尔，往往有情能不死。十二巫山谁道深，云母屏风薄如纸。莺莺宅前芳草凄，燕燕楼中明月低。从来松柏有孤操，不独鸳鸯能并栖。久在钱塘江上住，厌见潮来又潮去。燕子衔春几度回？断梦残红落何处？还君此编长啸歌，便当酌以金叵罗。醉来呼枕睡一觉，高车驷马游南柯。
舒姑庙
作者：桂鏊
朝代：明
体裁：七言绝句

藓碑剥落盖山腰，往事分明说汉朝。清水有泉曾化鲤，春风无树更生桃。
桃花仕女诗
作者：桃花仕女
朝代：明

梳成松髻出帘迟，折得桃花三两枝。欲插上头还住手，遍从人问可相宜。恹恹欹枕卷纱衾，玉腕斜笼一串金。梦里自家搔鬓发，索郎抽落凤凰簪。浔阳南上不通潮，却算游程岁日遥。明月断魂清霭霭，玉人何处教吹箫。西湖荷叶绿盈盈，露重风多荡漾轻。倒折荷枝丝不断，露珠易散似郎情。芙容肌肉绿云鬟，几许幽情欲话难。闻说春来倍惆怅，莫教长袖倚栏杆。
桃花仕女诗·其二
作者：桃花仕女
朝代：明

恹恹欹枕卷纱衾，玉腕斜笼一串金。梦里自家搔鬓发，索郎抽落凤凰簪。
桃花仕女诗·其五
作者：桃花仕女
朝代：明

芙容肌肉绿云鬟，几许幽情欲话难。闻说春来倍惆怅，莫教长袖倚栏杆。
桃花仕女诗·其四
作者：桃花仕女
朝代：明

西湖荷叶绿盈盈，露重风多荡漾轻。倒折荷枝丝不断，露珠易散似郎情。
诗八首·其一
作者：桃花仕女
朝代：明
体裁：古风

梳成松髻出帘迟，折得桃花三两枝。欲插上头还住手，遍从人问可相宜。
诗八首·其三
作者：桃花仕女
朝代：明
体裁：古风

浔阳南上不通潮，却算游程岁日遥。明月断魂清霭霭，玉人何处教吹箫。
诗八首·其二
作者：桃花仕女
朝代：明
体裁：古风

家住东吴白石矶，门前流水浣罗衣。朝来系著木兰棹，閒看鸳鸯作对飞。
诗八首·其五
作者：桃花仕女
朝代：明
体裁：古风

芙容肌肉绿云鬟，几许幽情欲语难。闻说春来倍惆怅，莫教长袖倚阑干。
诗八首·其四
作者：桃花仕女
朝代：明
体裁：古风

西湖荷叶绿盈盈，露重风多荡漾轻。倒折荷枝绿不断，露珠易散似郎情。
流水
作者：桑乔
朝代：明
体裁：七言绝句

江流九派是浔阳，山势千重拥建康。日暮云帆看不见，梦随江水过横塘。
湖田
作者：桑介
朝代：明

春风吹柳花，春水泛芦芽。桑阴卧黄犊，老树啼乌鸦。清溪一湾路，大小五十家。处处挂渔网，湖水作生涯。少妇过桥去，携筐卖鱼虾。老翁卧树底，醉倒日西斜。爱兹湖上景，风水清且嘉。我欲移家住，湖中放钓槎。渔樵共我话，至乐何如耶！
王忠臣鈇墓
作者：桑孝光
朝代：明

眼见横戈靖海洋，仓皇一夕具金汤。乘城顿息千家哭，追寇宁辞七尺僵。泪堕残碑同岘首，骨留荒冢亦桐乡。忠魂寂寞凭谁吊，凄断悲风撼白杨。
明伦堂联
作者：桑怿
朝代：明
体裁：联

文章高似翰林院；法度严于按察司。
七夕饮石田母姨夫宅
作者：桑悦
朝代：明

析木津边建两旗，华堂开宴趁佳期。人间亲旧追欢夕，天上婚姻适意时。乞巧不如常守拙，相逢最苦即分离。银河清浅如前度，灵鹊回来报我知。
久雨春寒殊甚杜门不出触景兴怀和文公月夜述怀韵
作者：桑悦
朝代：明

阴雨压春意，坐怯衣裳单。骚经旧香草，想绿沅湘间。云深翠凤杳，天阔苍虬寒。轩軿几时驾，长往游君山。
书事
作者：桑悦
朝代：明

忽闻朝报下銮坡，对酒临风发浩歌。堪象神功为大武，敢将圣德比元和。江湖一夜涛声息，山岳千年喜气多。虮虱小臣心万里，痴将《周礼》暗编摩。
予以痼疾申呈当道郁堂谢公不允令就医药视事未能即归和朱文公病中呈诸友韵
作者：桑悦
朝代：明

衰病卧春雨，疏懒甘閒居。群芳想摇落，庭草青有馀。久怀遗世志，似与冠裳疏。数日理轻装，自捲泛胜书。中丞未解缚，对景增踌躇。决策定长往，抽毫赋遂初。天机愁日浅，俗绊随时祛。还家席门坐，不用来轩车。
予既调柳宪长林君待用以书来云柳州山林子厚为之出色今付公矣作诗答之
作者：桑悦
朝代：明

三载星沙作宦游，每逢山鸟话绸缪。鹧鸪知我行不得，杜宇劝人归去休。泛月诗成湘水夜，看云兴入大沩秋。安心此日无言语，肯与宗元竞柳州。
会试感怀
作者：桑悦
朝代：明

骨肉乐完聚，贫贱生别离。连年远行役，心死精力疲。世途所履历，半篇《北征》诗。兹行怀倍恶，重与诸子辞。大女甚哽咽，欲语声不随。意云爷早返，免我日夜思。次子病初起，阿母亲扶持。母子相对泣，侍婢亦惨凄。幼女初发疹，生死未可知。眼尰不见我，涕泪寻缝垂。侵晨当发脚，眷恋住移时。有爱不忍割，爱反割我肌。堂上白头父，相送立如痴。生我乏孝养，重累反相遗。天晚日色薄，庭叶响枯枝。萧萧北风急，瘦马那可骑。欲求斗升禄，活此老少饥。苦无辟谷术，可免尘网羁。栗里乞菊本，淮南分桂枝。三聘不肯顾，清风满茅茨。卧龙此时起，霖雨八极施。而我干明主，已枉人共知。操竽向齐门，定启后世疑。古来豪杰士，所困惟蒸炊。
入山
作者：桑悦
朝代：明

客子寻幽兴，随云入乱山。清秋吟不极，尽日影俱閒。灵籁追长啸，残霞映醉颜。脱身尘土外，心静是真还。
劣马行
作者：桑悦
朝代：明

昔年老杜歌偪侧，只有两言堪叹息。日骑官马送还官，道路难行涩如棘。我修州志蒙官爱，坊长每日轮一疋。居閒坐卧牵在前，紧要欲行何处觅。东家有马性恶劣，双足拿空向人立。家僮拚命据其背，振地一跌加两踢。此后谈马便色变，路逢童羖心辟易。苏秦说穷问舌在，李全战败疑手失。我官正居大夫后，肩舆无人足无力。几回历览地舆图，茅茨拘闷住不得。愿同禦寇驾长风，浩浩一身周八极。
印溪春行嗣响老杜
作者：桑悦
朝代：明

印溪桥边一树花，溪南大路抱村斜。日日行人自来往，昨宵残片委泥沙。
去郡有日感今怀古触景兴思和文公北山纪行留作郡中话柄
作者：桑悦
朝代：明

风雅徽音绝，骚经何表表。每思空同游，颇厌浊世小。谁侍水仙班，宓妃殊窈窕。谒帝默无言，云軿驾星鸟。贾生经济才，政书匪华说。鵩鹉同死生，自遣藉庄列。薄宦亦长沙，喜见庙貌设。治世独忧遑，迂疏踵遗辙。
去郡有日感今怀古触景兴思和文公北山纪行留作郡中话柄·其一
作者：桑悦
朝代：明

风雅徽音绝，骚经何表表。每思空同游，颇厌浊世小。谁侍水仙班，宓妃殊窈窕。谒帝默无言，云軿驾星鸟。
去郡有日感今怀古触景兴思和文公北山纪行留作郡中话柄·其二
作者：桑悦
朝代：明

贾生经济才，政书匪华说。鵩鹉同死生，自遣藉庄列。薄宦亦长沙，喜见庙貌设。治世独忧遑，迂疏踵遗辙。
古别离拟孟东野
作者：桑悦
朝代：明

伤心别君泪，垂垂滴中庭。一庭芭蕉叶，天晴闻雨声。
吊祢正平
作者：桑悦
朝代：明

经过此地倍堪伤，忆子青年饲虎狼。四海难容身一叶，三江都化泪千行。能言贾祸真鹦鹉，览德冥飞愧凤凰。今古怜才惟造化，芳洲留写旧文章。
同丁秋官凤仪夜坐
作者：桑悦
朝代：明

哦诗北斗下，清夜殊未央。长天捩孤影，一雁东南翔。我心如风露，夏夜亦清凉。况对秋月坐，肌骨沁寒光。
同王如斋挥使金宗秩上舍暮春郊行
作者：桑悦
朝代：明

单衣初试觉身轻，云淡风和雨乍晴。墨泼小池科斗乱，簧调深院栗留鸣。飞花逐马疑招饮，落絮依人似送行。余景老来偏爱惜，可堪白日去无情。
和朱文公斋居感兴
作者：桑悦
朝代：明

心地湛日月，嗜欲昏天机。动静未专定，真性随尘飞。八骏日千里，羁靮故难违。主人坐中堂，僮仆生光辉。蜿蜒八表外，没景何玄微。瞬息或徇物，谁共羲轩归。
和朱文公读道书
作者：桑悦
朝代：明

尘世难纵步，眷焉思十洲。蹑履登碣石，濯缨临弱流。折芳遗所思，玉树无春秋。太虚一回首，岁月空悠悠。漱齿北斗下，沆瀣何清凉。仰望玉霄府，紫气弥穹苍。蓉城老仙伯，貌古双瞳方。百年一瞬息，迟我无何乡。佺期旧僚友，示我还丹道。缄书寄黄鹄，侑以金光草。琼浆几桃熟，云叶九芝老。玉诏期不来，晞发丹霞杪。崦嵫山万仞，日落风凄凄。云軿驾牵牛，良夜同安期。织女濯银河，顾盼生容姿。相看不得语，步月兴遐思。
和朱文公读道书·其一
作者：桑悦
朝代：明

尘世难纵步，眷焉思十洲。蹑履登碣石，濯缨临弱流。折芳遗所思，玉树无春秋。太虚一回首，岁月空悠悠。
和朱文公读道书·其三
作者：桑悦
朝代：明

佺期旧僚友，示我还丹道。缄书寄黄鹄，侑以金光草。琼浆几桃熟，云叶九芝老。玉诏期不来，晞发丹霞杪。
和朱文公读道书·其二
作者：桑悦
朝代：明

漱齿北斗下，沆瀣何清凉。仰望玉霄府，紫气弥穹苍。蓉城老仙伯，貌古双瞳方。百年一瞬息，迟我无何乡。
和朱文公读道书·其四
作者：桑悦
朝代：明

崦嵫山万仞，日落风凄凄。云軿驾牵牛，良夜同安期。织女濯银河，顾盼生容姿。相看不得语，步月兴遐思。
和陶杂诗六首
作者：桑悦
朝代：明

江深深为渊，山高高作岭。江山有定名，渊岭非外景。兼命体俱温，单性形自冷。万物易销铄，独有理气永。忽然幻吾形，何处来此影。形影共出入，鞍辔随马骋。欲游造物初，取路在闲静。薄宦难展拓，乞身须未老。素质离染肆，皓皓自堪保。扳援青云驾，此心如火燥。匋颜向东市，悔不臂鹰早。梧桐生夕阴，白月在怀抱。休嗤应世拙，用以存吾道。云布始成雨，事立在能豫。厚风催大翼，始可图南翥。半生经世念，暗逐水流去。与世既以疏，于身亦何虑。伊吕康四海，此身已难如。州县吏徒劳，庙堂人要住。大亏山林宽，而有容我处。逍遥随化迁，君子何忧惧。闻有治世音，心中便欢喜。既为世上人，岂不关世事。飓风动边徼，此外不留意。无衣御严冬，只望春阳驻。龙钟跛蹶徒，乘马诧行驶。安得双足下，常把四蹄置。梧桐一叶堕，落木期已迫。欲观四海秋，驱车临广陌。路逢无愁人，举觞浮以白。授衣节将届，少昊又为客。安得留太和，四季以为宅。朝居白屋内，暮上青云端。有如出谷鸟，日日望高迁。我独拙于用，神往箕山巅。晞发星杓下，沆瀣供三餐。谋身自有策，拯物怅无缘。谁知曹子建，老作《处女篇》。
和陶杂诗六首·其一
作者：桑悦
朝代：明

江深深为渊，山高高作岭。江山有定名，渊岭非外景。兼命体俱温，单性形自冷。万物易销铄，独有理气永。忽然幻吾形，何处来此影。形影共出入，鞍辔随马骋。欲游造物初，取路在闲静。
和陶杂诗六首·其三
作者：桑悦
朝代：明

云布始成雨，事立在能豫。厚风催大翼，始可图南翥。半生经世念，暗逐水流去。与世既以疏，于身亦何虑。伊吕康四海，此身已难如。州县吏徒劳，庙堂人要住。大亏山林宽，而有容我处。逍遥随化迁，君子何忧惧。
和陶杂诗六首·其二
作者：桑悦
朝代：明

薄宦难展拓，乞身须未老。素质离染肆，皓皓自堪保。扳援青云驾，此心如火燥。匋颜向东市，悔不臂鹰早。梧桐生夕阴，白月在怀抱。休嗤应世拙，用以存吾道。
和陶杂诗六首·其五
作者：桑悦
朝代：明

梧桐一叶堕，落木期已迫。欲观四海秋，驱车临广陌。路逢无愁人，举觞浮以白。授衣节将届，少昊又为客。安得留太和，四季以为宅。
和陶杂诗六首·其六
作者：桑悦
朝代：明

朝居白屋内，暮上青云端。有如出谷鸟，日日望高迁。我独拙于用，神往箕山巅。晞发星杓下，沆瀣供三餐。谋身自有策，拯物怅无缘。谁知曹子建，老作《处女篇》。
和陶杂诗六首·其四
作者：桑悦
朝代：明

闻有治世音，心中便欢喜。既为世上人，岂不关世事。飓风动边徼，此外不留意。无衣御严冬，只望春阳驻。龙钟跛蹶徒，乘马诧行驶。安得双足下，常把四蹄置。
咏佛桑
作者：桑悦
朝代：明

南无丽卉斗猩红，净土门传到此中。欲供如来嫌色重，谓藏宣圣讶枝同。叶深似有慈云拥，蕊坼偏惊慧日烘。赏玩何妨三宿恋，只愁烧破太虚空。
咏老人灯二首
作者：桑悦
朝代：明

鹤发垂肩俨寿星，儿童扶立耀门庭。存如掣电何须计，生已垂光不足惊。虚火上冲心即烁，酸风斜拂眼还明。繁华阅尽俱萤爝，自许焚身入化城。假合分明两鬓秋，鲍郎衫袖带膏油。衰颜自分随灰灭，急景何妨秉烛游。得火常时能暖腹，避烟终夜只摇头。却疑南极星辰现，一点光芒落海陬。
咏老人灯二首·其一
作者：桑悦
朝代：明

鹤发垂肩俨寿星，儿童扶立耀门庭。存如掣电何须计，生已垂光不足惊。虚火上冲心即烁，酸风斜拂眼还明。繁华阅尽俱萤爝，自许焚身入化城。
咏老人灯二首·其二
作者：桑悦
朝代：明

假合分明两鬓秋，鲍郎衫袖带膏油。衰颜自分随灰灭，急景何妨秉烛游。得火常时能暖腹，避烟终夜只摇头。却疑南极星辰现，一点光芒落海陬。
宋酒库
作者：桑悦
朝代：明
体裁：古风

唐虞春意在一壶，我常数杯丧真吾。瞢腾卧倒安乐窝，洛阳邂逅逢尧夫。记询濂溪太极图，云胡先生议赞无。却褒子云天为徒，先生回言且婆娑。虚空形状难描摹，携手共饮黄公垆。侑觞自唱浩浩歌，觉来馀酣嗽九河，天地氤氲同泰和。幸逢圣世免榷酤，买醉止用三青蚨。又因醉梦验工夫，笑看酒库生秋芜。
宿山寺
作者：桑悦
朝代：明

夜宿山中寺，翛然物外情。倚松僧意静，浮竹佛香清。昏鼠窥灯出，饥乌近钵鸣。小池生泡沫，似劝学无生。
宿茶陵五峰庵
作者：桑悦
朝代：明

攀萝蹑磴路盘纡，出涧流泉百折馀。地献秫田充佛供，天留松径作僧居。数声清磬红尘隔，一瓣名香黑业除。喜共山云分半榻，通宵魂梦寄空虚。
小游仙十首
作者：桑悦
朝代：明

胸藏星宿是天文，暗坐光腾五岳云。侵晓清都挥彩笔，欲书制诰赐茅君。日轮赫赫起东溟，真火抽添养白庭。汤谷萧萧万竿竹，裁书少昊借秋声。第一修文是子渊，五云阁吏敢争先。谁传玉诏宣长吉，天上才华黜鬼仙。仙童惊报笔生花，万丈长虹缬彩霞。独进词头三百卷，承恩常醉玉皇家。仙班济济侍宸官，袖拂红云跨彩鸾。笑约玉皇香案吏，禹余宫里借花看。钧天寂寞帝悲伤，下界文章日月光。欲召昌黎归侍从，特宣玉诏遣巫阳。彩霞公署玉楼前，上界尊严紫府仙。偏记诗仙闲过失，长庚谪后又庭坚。云浮碧落似轻尘，散步闲过析木津。莫讶神光生两舄，天行是处蹑星辰。白云为被彩霞毡，高枕常凌倒景眠。却怪两灯常下照，不知日月丽中天。浮鹄山深尽水仙，席红似向火中眠。春闲置酒邀龙女，新截珊瑚造海船。
小游仙十首·其一
作者：桑悦
朝代：明

胸藏星宿是天文，暗坐光腾五岳云。侵晓清都挥彩笔，欲书制诰赐茅君。
小游仙十首·其七
作者：桑悦
朝代：明

彩霞公署玉楼前，上界尊严紫府仙。偏记诗仙闲过失，长庚谪后又庭坚。
小游仙十首·其三
作者：桑悦
朝代：明

第一修文是子渊，五云阁吏敢争先。谁传玉诏宣长吉，天上才华黜鬼仙。
小游仙十首·其九
作者：桑悦
朝代：明

白云为被彩霞毡，高枕常凌倒景眠。却怪两灯常下照，不知日月丽中天。
小游仙十首·其二
作者：桑悦
朝代：明

日轮赫赫起东溟，真火抽添养白庭。汤谷萧萧万竿竹，裁书少昊借秋声。
小游仙十首·其五
作者：桑悦
朝代：明

仙班济济侍宸官，袖拂红云跨彩鸾。笑约玉皇香案吏，禹余宫里借花看。
小游仙十首·其八
作者：桑悦
朝代：明

云浮碧落似轻尘，散步闲过析木津。莫讶神光生两舄，天行是处蹑星辰。
小游仙十首·其六
作者：桑悦
朝代：明

钧天寂寞帝悲伤，下界文章日月光。欲召昌黎归侍从，特宣玉诏遣巫阳。
小游仙十首·其十
作者：桑悦
朝代：明

浮鹄山深尽水仙，席红似向火中眠。春闲置酒邀龙女，新截珊瑚造海船。
小游仙十首·其四
作者：桑悦
朝代：明

仙童惊报笔生花，万丈长虹缬彩霞。独进词头三百卷，承恩常醉玉皇家。
小游仙诗·其二
作者：桑悦
朝代：明

玉女班中忽吐光，体生微妙自然香。紫兰细撷归何处，七宝栏杆白玉房。
归计已成述怀
作者：桑悦
朝代：明

年几五十鬓成丝，物理人情觉悟迟。处事求名先得谤，谋身弄巧便成痴。豪吟气象清平世，沈醉情怀太古时。长笑一声归旧隐，空山魑魅最相知。
感怀·其六
作者：桑悦
朝代：明

孟秋凉气至，风物凄以清。不眠看寥廓，我屋将徛倾。盘松盆牖下，岁寒自光荣。谁知天地上，半寸皆青冥。
感怀诗（四十首。有序）
作者：桑悦
朝代：明

侯巴爱鼓瑟，伯牙解鸣琴。师旷聪可塞，史妠声宜瘖。齐人适寰宇，耳惬临淄音。休哉大方士，宅心冥古今。子牙钓渭滨，不能结网罟。智哉孙叔敖，乘马忘牝牡。庭除斩鲜新，山林委苍莽。圆通应世士，迂疏笑千古。岭峻波深深，世路多险巇。推山塞溟渤，大地无成亏。阔步任所适，万里皆平夷。古道本如此，夜梦随轩羲。神女隐巫山，重帏罩烟雾。咳唾堕珠玉，云雨随矩步。渚宫积妖冶，恩幸怨迟暮。襄王无正梦，宋玉虚成赋。昨日去何之，今日还复来。寒暑相首尾，年华挽难回。吾身与造化，拈弄两徘徊。安能婴世网，胸次生尘埃。游气日氤氲，人物生楚楚。阴阳易之马，天地道之府。吾身从何来，造化戏剧我。有我期自丧，欲与未生伍。天胡凿吾窍，能解乐与苦。苦乐两相纽，心绪遭织组。吾生亦错误，错误送千古。勤除将懒乘，智阙以愚补。天机自裁断，万象得安堵。日晴鸟乐奏，风动花姬舞。结交一欢伯，气味投肺腑。逍遥随化迁，建德非吾土。勾践轼怒蛙，锄商脚祥麟。万物贡所遭，通遏非缘身。周礼尽地利，羲经发天真。拯物有余资，寸璞山嶙峋。君看乘舆者，进退皆由人。盎盎临春阁，盈盈珠翠妆。桃李满庭除，东风有余香。更衣间罗绮，抚瑟杂宫商。艳阳好天气，欢乐殊未央。一朝秋节换，凄雨生洞房。缅怀素心人，风波隔潇湘。磨砖作明镜，黯淡无晶光。照鬓向清水，玄云忽成霜。兰枯蕙亦槁，芳菲转萎黄。谁为御寒计，当春独悲伤。东方有佳人，靓妆不逾国。蹇修孰知名，矩步依内则。行思飞蝶幸，坐受细虫惑。岂如临江花，落水送春色。梧桐片月堕，袅袅凉风生。日中转炎燠，霜雪凝暗零。手抟初月光，遥寄千里情。天晴三五夜，是妾寸心明。老聃良不死，昨日始著书。居今苟阅世，临渊语非虚。吾师有屈伸，任道为卷舒。薄阴蔽明月，千古清光垂。织女望牵牛，银汉一水遥。天缘许会合，秋清正良宵。张骞取星槎，吴质伐桂桡。安用人间鹊，腥羽编成桥。浮云飞不尽，江水流不止。万物暗禅续，千古尽如此。孰能初造物，我欲观太始。天地犹一丸，请问无名子。逝水激飞轮，滩碓日夜舂。黉宫养修翰，一息天池通。鼎食穷水陆，罗衣舞春风。谁知殷浩废，咄咄能书空。藤蔓附高树，宛转寻柯条。无心若有知，蔑目见自超。稚松植盆盎，自约几许高。久安色菁郁，何意干云霄。我生绝巧识，长大随所遭。鹏鴳各自足，小大随逍遥。飞泉出高壑，得地散漫流。默循河汉矩，到海方尽头。大人无绳矩，出处心休休。亿变不同揆，曲折与道谋。正如阴阳化，㘩参不自由。时至自生杀，何意为春秋。请看一隅士，畜水如泥沟。攸绪亲外戚，袁闳世三公。家门正豪盛，薄视如苓通。钧天茅椒内，阆苑土室中。至今高蹈处，穆穆生清风。天地运阴阳，翕翕降甘泽。孤云一飞扬，民思缠云德。三事匪酬畀，堂蔑桂薪客。我有一寸心，炼作补天石。凭谁激火生，当道焚荆棘。靡靡行迈人，侯众舆相识。欲倩彼筋力，载营我家室。徘徊重徘徊，叹息复叹息。我性亦爱水，滔滔流古今。生物禀津液，润地功泽深。潴之深潭中，养龙解成霖。静定谢流动，终具朝宗心。仙都鼎湖峰，特立千万丈。平原远环侍，高岭争揖让。结庐临绝顶，四海一骋望。至人骑元气，游戏青冥上。汉武梦舟碣，溺志尤荒淫。幻术致妖魄，悲歌痛镌心。轮台转深悔，茂陵树成阴。圣君育万民，殁祭为明神。异域有海水，一饮人皆狂。举世何为者，役役日夜忙。何时骑元气，瑶池览秋光。饥餐白鹄血，渴饮蟠桃浆。剑气冲斗牛，茂先能暗识。如何迷大权，不见台星坼。人事既宕冥，天象焉昭晰。我既乏世用，丱丱安卑职。天高无厚风，卑楼羽翰戢。平生经世念，直与日月息。他时明经中，幸免书隐逸。嶰谷有奇竹，能中虞廷管。九奏鬼神格，阳舒寒谷暖。新裁作长笛，杳眇传新声。曲终风不吹，秋色满空庭。大家有广厦，巍巍切云霄。梁栋飞浮蚁，风雨时漂摇。平原土肉厚，甘露春如膏。松榆郁成林，中有百尺蕉。长风合滩水，浩浩同一声。余音入松竹，又作竿籁鸣。文章同元气，随物能赋形。变化莫可测，刘累难持衡。我思翟公门，冷落休张罗。客去复还来，雀意良足多。朝朝苍梧云，日日洞庭波。豪势却无恒，梦觉将如何。凄凄重凄凄，棘路驰轮蹄。高楼烁千仞，雕檐与云齐。夫君独高据，有路难攀跻。饮泪与君别，留泪背后啼。金乌刷炎羽，朝东暮奄西。一语不得语，相思徒尔为。东风扇郊原，天和本无迹。真宰善调春，酝酿成五色。万物随质染，化工犹戏剧。云胡又薄相，间出蓝与碧。我思白黑帝，鄙吝似无匹。收藏宝府库，扫荡空山泽。青帝喜为主，外逞又丧质。稽首诉晴昊，反贲当用白。逝日不可追，谁能驻光景。春阳媚花草，荏苒岁华冷。玄凤德未成，飒下丹山顶。路逢清冷泉，徘徊照孤影。牢落三家村，薜荔垂疏阴。墙草藉卧犬，庭树楼鸣禽。深山鹿怀玉，异域鸟吐金。局促一隅士，可与论高深。鹦鹉囚于舌，正平累于赋。琐笼知暗哂，能言君再误。不见孔颖达，善讲伏深祸。皇天祚圣明，儒绅纵高步。伊尹任烹鹄，神尧责牵羊。置隼蒿棘下，俯看尺鴳翔。人生各有能，经世属贤良。欲泛瑶池驾，笑举王母觞。轻车驾骐骥，庶以周八荒。仲堪昔行役，夜宿岐山岑。明月照梧桐，上有蟋蟀吟。何幸两尘耳，听此垂天音。凤凰噤不语，灭影扶桑阴。重华去已远，寂寞千仞心。沧海无淫秋，县圃无阳春。闭关有余辉，素心怀美人。佩以干霄兰，太阶缀为绅。积孚动盈缶，下女不可亲。丹朱凭房后，夷羿妻洛神。一笑送今古，只用衔悲辛。东园有奇花，容姿鲜灼灼。虽是春风开，亦是春风落。甘霖被郊原，蔓草轻兰药。所以高冈松，无言树寥廓。深山有巨樗，魄旄附生身。两气合长养，危柯切层云。王尔栋清庙，贞腐迷赝真。爪深未穷底，摧折俱为薪。荀卿依黄歇，宗元厚叔文。面风运长帚，身豫蒙尘氛。登天苟无阶，碧海垂丝纶。猎猎朔风急，吹尘杂沙砾。孤雁声嗷嗷，土墓无行迹。圣主劳遣钺，推车度遥域。制胜在帏幄，接刃岂中策。四郊正萧索，墙下草如织。色干在俄顷，群阴方用职。逆推离子远，顺数逢亥极。阳刚恒用事，所守在夷狄。只消舞干羽，能使有苗格。
感怀诗（四十首。有序）·其一
作者：桑悦
朝代：明

侯巴爱鼓瑟，伯牙解鸣琴。师旷聪可塞，史妠声宜瘖。齐人适寰宇，耳惬临淄音。休哉大方士，宅心冥古今。
感怀诗（四十首。有序）·其七
作者：桑悦
朝代：明

勾践轼怒蛙，锄商脚祥麟。万物贡所遭，通遏非缘身。周礼尽地利，羲经发天真。拯物有余资，寸璞山嶙峋。君看乘舆者，进退皆由人。
感怀诗（四十首。有序）·其三
作者：桑悦
朝代：明

岭峻波深深，世路多险巇。推山塞溟渤，大地无成亏。阔步任所适，万里皆平夷。古道本如此，夜梦随轩羲。
感怀诗（四十首。有序）·其三十
作者：桑悦
朝代：明

东风扇郊原，天和本无迹。真宰善调春，酝酿成五色。万物随质染，化工犹戏剧。云胡又薄相，间出蓝与碧。我思白黑帝，鄙吝似无匹。收藏宝府库，扫荡空山泽。青帝喜为主，外逞又丧质。稽首诉晴昊，反贲当用白。
感怀诗（四十首。有序）·其三十一
作者：桑悦
朝代：明

逝日不可追，谁能驻光景。春阳媚花草，荏苒岁华冷。玄凤德未成，飒下丹山顶。路逢清冷泉，徘徊照孤影。
感怀诗（四十首。有序）·其三十七
作者：桑悦
朝代：明

沧海无淫秋，县圃无阳春。闭关有余辉，素心怀美人。佩以干霄兰，太阶缀为绅。积孚动盈缶，下女不可亲。丹朱凭房后，夷羿妻洛神。一笑送今古，只用衔悲辛。
感怀诗（四十首。有序）·其三十三
作者：桑悦
朝代：明

鹦鹉囚于舌，正平累于赋。琐笼知暗哂，能言君再误。不见孔颖达，善讲伏深祸。皇天祚圣明，儒绅纵高步。
感怀诗（四十首。有序）·其三十九
作者：桑悦
朝代：明

深山有巨樗，魄旄附生身。两气合长养，危柯切层云。王尔栋清庙，贞腐迷赝真。爪深未穷底，摧折俱为薪。荀卿依黄歇，宗元厚叔文。面风运长帚，身豫蒙尘氛。登天苟无阶，碧海垂丝纶。
感怀诗（四十首。有序）·其三十二
作者：桑悦
朝代：明

牢落三家村，薜荔垂疏阴。墙草藉卧犬，庭树楼鸣禽。深山鹿怀玉，异域鸟吐金。局促一隅士，可与论高深。
感怀诗（四十首。有序）·其三十五
作者：桑悦
朝代：明

伊尹任烹鹄，神尧责牵羊。置隼蒿棘下，俯看尺鴳翔。人生各有能，经世属贤良。欲泛瑶池驾，笑举王母觞。轻车驾骐骥，庶以周八荒。
感怀诗（四十首。有序）·其三十八
作者：桑悦
朝代：明

东园有奇花，容姿鲜灼灼。虽是春风开，亦是春风落。甘霖被郊原，蔓草轻兰药。所以高冈松，无言树寥廓。
感怀诗（四十首。有序）·其三十六
作者：桑悦
朝代：明

仲堪昔行役，夜宿岐山岑。明月照梧桐，上有蟋蟀吟。何幸两尘耳，听此垂天音。凤凰噤不语，灭影扶桑阴。重华去已远，寂寞千仞心。
感怀诗（四十首。有序）·其三十四
作者：桑悦
朝代：明

长江有鱼目，圆明映清秋。穿缀作环佩，映带珊瑚钩。北海波浩荡，风逆无行舟。鲛人数行泪，滴滴沉中流。
感怀诗（四十首。有序）·其九
作者：桑悦
朝代：明

东方有佳人，靓妆不逾国。蹇修孰知名，矩步依内则。行思飞蝶幸，坐受细虫惑。岂如临江花，落水送春色。
感怀诗（四十首。有序）·其二
作者：桑悦
朝代：明

子牙钓渭滨，不能结网罟。智哉孙叔敖，乘马忘牝牡。庭除斩鲜新，山林委苍莽。圆通应世士，迂疏笑千古。
感怀诗（四十首。有序）·其二十
作者：桑悦
朝代：明

我性亦爱水，滔滔流古今。生物禀津液，润地功泽深。潴之深潭中，养龙解成霖。静定谢流动，终具朝宗心。
感怀诗（四十首。有序）·其二十一
作者：桑悦
朝代：明

仙都鼎湖峰，特立千万丈。平原远环侍，高岭争揖让。结庐临绝顶，四海一骋望。至人骑元气，游戏青冥上。
感怀诗（四十首。有序）·其二十七
作者：桑悦
朝代：明

长风合滩水，浩浩同一声。余音入松竹，又作竿籁鸣。文章同元气，随物能赋形。变化莫可测，刘累难持衡。
感怀诗（四十首。有序）·其二十三
作者：桑悦
朝代：明

异域有海水，一饮人皆狂。举世何为者，役役日夜忙。何时骑元气，瑶池览秋光。饥餐白鹄血，渴饮蟠桃浆。
感怀诗（四十首。有序）·其二十九
作者：桑悦
朝代：明

凄凄重凄凄，棘路驰轮蹄。高楼烁千仞，雕檐与云齐。夫君独高据，有路难攀跻。饮泪与君别，留泪背后啼。金乌刷炎羽，朝东暮奄西。一语不得语，相思徒尔为。
感怀诗（四十首。有序）·其二十二
作者：桑悦
朝代：明

汉武梦舟碣，溺志尤荒淫。幻术致妖魄，悲歌痛镌心。轮台转深悔，茂陵树成阴。圣君育万民，殁祭为明神。
感怀诗（四十首。有序）·其二十五
作者：桑悦
朝代：明

嶰谷有奇竹，能中虞廷管。九奏鬼神格，阳舒寒谷暖。新裁作长笛，杳眇传新声。曲终风不吹，秋色满空庭。
感怀诗（四十首。有序）·其二十八
作者：桑悦
朝代：明

我思翟公门，冷落休张罗。客去复还来，雀意良足多。朝朝苍梧云，日日洞庭波。豪势却无恒，梦觉将如何。
感怀诗（四十首。有序）·其二十六
作者：桑悦
朝代：明

大家有广厦，巍巍切云霄。梁栋飞浮蚁，风雨时漂摇。平原土肉厚，甘露春如膏。松榆郁成林，中有百尺蕉。
感怀诗（四十首。有序）·其二十四
作者：桑悦
朝代：明

剑气冲斗牛，茂先能暗识。如何迷大权，不见台星坼。人事既宕冥，天象焉昭晰。我既乏世用，丱丱安卑职。天高无厚风，卑楼羽翰戢。平生经世念，直与日月息。他时明经中，幸免书隐逸。
感怀诗（四十首。有序）·其五
作者：桑悦
朝代：明

昨日去何之，今日还复来。寒暑相首尾，年华挽难回。吾身与造化，拈弄两徘徊。安能婴世网，胸次生尘埃。
感怀诗（四十首。有序）·其八
作者：桑悦
朝代：明

盎盎临春阁，盈盈珠翠妆。桃李满庭除，东风有余香。更衣间罗绮，抚瑟杂宫商。艳阳好天气，欢乐殊未央。一朝秋节换，凄雨生洞房。缅怀素心人，风波隔潇湘。磨砖作明镜，黯淡无晶光。照鬓向清水，玄云忽成霜。兰枯蕙亦槁，芳菲转萎黄。谁为御寒计，当春独悲伤。
感怀诗（四十首。有序）·其六
作者：桑悦
朝代：明

游气日氤氲，人物生楚楚。阴阳易之马，天地道之府。吾身从何来，造化戏剧我。有我期自丧，欲与未生伍。天胡凿吾窍，能解乐与苦。苦乐两相纽，心绪遭织组。吾生亦错误，错误送千古。勤除将懒乘，智阙以愚补。天机自裁断，万象得安堵。日晴鸟乐奏，风动花姬舞。结交一欢伯，气味投肺腑。逍遥随化迁，建德非吾土。
感怀诗（四十首。有序）·其十
作者：桑悦
朝代：明

梧桐片月堕，袅袅凉风生。日中转炎燠，霜雪凝暗零。手抟初月光，遥寄千里情。天晴三五夜，是妾寸心明。
感怀诗（四十首。有序）·其十一
作者：桑悦
朝代：明

老聃良不死，昨日始著书。居今苟阅世，临渊语非虚。吾师有屈伸，任道为卷舒。薄阴蔽明月，千古清光垂。
感怀诗（四十首。有序）·其十七
作者：桑悦
朝代：明

攸绪亲外戚，袁闳世三公。家门正豪盛，薄视如苓通。钧天茅椒内，阆苑土室中。至今高蹈处，穆穆生清风。
感怀诗（四十首。有序）·其十三
作者：桑悦
朝代：明

浮云飞不尽，江水流不止。万物暗禅续，千古尽如此。孰能初造物，我欲观太始。天地犹一丸，请问无名子。
感怀诗（四十首。有序）·其十九
作者：桑悦
朝代：明

天地运阴阳，翕翕降甘泽。孤云一飞扬，民思缠云德。三事匪酬畀，堂蔑桂薪客。我有一寸心，炼作补天石。凭谁激火生，当道焚荆棘。靡靡行迈人，侯众舆相识。欲倩彼筋力，载营我家室。徘徊重徘徊，叹息复叹息。
感怀诗（四十首。有序）·其十二
作者：桑悦
朝代：明

织女望牵牛，银汉一水遥。天缘许会合，秋清正良宵。张骞取星槎，吴质伐桂桡。安用人间鹊，腥羽编成桥。
感怀诗（四十首。有序）·其十五
作者：桑悦
朝代：明

藤蔓附高树，宛转寻柯条。无心若有知，蔑目见自超。稚松植盆盎，自约几许高。久安色菁郁，何意干云霄。我生绝巧识，长大随所遭。鹏鴳各自足，小大随逍遥。
感怀诗（四十首。有序）·其十八
作者：桑悦
朝代：明

天运有兴废，胜国封诸侯。不见殷微子，白马来朝周。曹丕既窃据，茅土胙炎刘。一善良可进，吾思法春秋。
感怀诗（四十首。有序）·其十八
作者：桑悦
朝代：明

天运有兴废，胜国封诸侯。不见殷微子，白马来朝周。曹丕既窃据，茅土胙炎刘。一善良可进，吾思法春秋。长江有鱼目，圆明映清秋。穿缀作环佩，映带珊瑚钩。北海波浩荡，风逆无行舟。鲛人数行泪，滴滴沉中流。
感怀诗（四十首。有序）·其十六
作者：桑悦
朝代：明

飞泉出高壑，得地散漫流。默循河汉矩，到海方尽头。大人无绳矩，出处心休休。亿变不同揆，曲折与道谋。正如阴阳化，㘩参不自由。时至自生杀，何意为春秋。请看一隅士，畜水如泥沟。
感怀诗（四十首。有序）·其十四
作者：桑悦
朝代：明

逝水激飞轮，滩碓日夜舂。黉宫养修翰，一息天池通。鼎食穷水陆，罗衣舞春风。谁知殷浩废，咄咄能书空。
感怀诗（四十首。有序）·其四
作者：桑悦
朝代：明

神女隐巫山，重帏罩烟雾。咳唾堕珠玉，云雨随矩步。渚宫积妖冶，恩幸怨迟暮。襄王无正梦，宋玉虚成赋。
感怀诗（四十首。有序）·其四十
作者：桑悦
朝代：明

猎猎朔风急，吹尘杂沙砾。孤雁声嗷嗷，土墓无行迹。圣主劳遣钺，推车度遥域。制胜在帏幄，接刃岂中策。四郊正萧索，墙下草如织。色干在俄顷，群阴方用职。逆推离子远，顺数逢亥极。阳刚恒用事，所守在夷狄。只消舞干羽，能使有苗格。
感遇再用前韵
作者：桑悦
朝代：明

春秋各芬芳，窗前兰与菊。平生绝荣愿，穷途不须哭。纵步阱难防，暝投藩易触。公论需久真，谁畏彤管辱。三窟讵云安，一枝自堪足。桃李烂盈门，牛马量以谷。四海物滔滔，何处刍一束。浩歌归去来，誓作林下独。奇巧石为屏，琤琮泉漱玉。至乐在桑榆，林塘居可卜。
招贤里
作者：桑悦
朝代：明

公卿荐士久不作，此地旧有招贤名。谁知燕台一抔土，可直全齐七十城。魏阙遥遥楚天碧，满眼白云江水急。小山丛桂不闻歌，秋空月冷黄金泣。
按县
作者：桑悦
朝代：明

虎士罗立群吏趋，官人端坐如塑泥。儿童妇女尽嗟叹，传言应诺声何齐。思玄先生今古眼，大观晋楚如醯鸡。贫为微官出按县，忍作傀儡随人提。身边立侍两童子，情话终日贪黔黎。自书考语号罢懦，筋力只可供锄犁。治中别驾异令长，似蚁上磨嫌封低。仰天长笑赋归去，欠我百瓮酸黄齑。
春游歌
作者：桑悦
朝代：明

君不见大罗天上逢新年，词头促办词林仙。我濯文锦银河边，星宿相射光煜然。玉皇览毕粲玉齿，休沐偶诵逍遥篇。于时青帝颁春去，东望斗柄回云鞭。相逢偶谈下界胜，二月三月异卉纷争妍。我思游玩心颇动，一念堕落东风前。谪来尘世几十载，晨乌夕兔忙推迁。驰驱边徼强求活，徙倚寥廓恒思愆。得閒又起寻芳兴，万紫千红俱业缘。看花有作浑漫兴，旧格不许人间传，描春欲贡天工笺。醉呼丹山彩凤衔上天，侑以鲛人绡织离骚篇。鲛人绡织离骚篇，经纬赤城霞气，蛾眉月色苍梧烟。
春雪再和前韵
作者：桑悦
朝代：明

朝来飞雪正纤纤，春日春寒觉更严。梨已吐花重传粉，梅才结子早和盐。月通馀彩明穿户，风捲疏团暗堕檐。忍冻閒看庭外竹，纷纷玉节瑩梢尖。
春雪再和前韵
作者：桑悦
朝代：明
体裁：七言律诗

朝来飞雪正纤纤，春日春寒觉更严。梨已吐花重传粉，梅才结子早和盐。月通馀彩明穿户，风捲疏团暗堕檐。忍冻閒看庭外竹，纷纷玉节莹梢尖。
李节妇
作者：桑悦
朝代：明

游丝堕地风不起，灯烬霏霏落江水。良人一去不可招，形忍为人心作鬼。黄叶拥篱秋满门，孤儿索果啼黄昏。三丧欲举况赤手，渤澥捧土成高坟。白日迟迟常不晓，浮云飞过长空杳。梦魂泛尽水中萍，血泪滴枯庭下草。
沧江风月楼
作者：桑悦
朝代：明
体裁：古风

沧江风月真无边，常伴楼中歌舞筵。炎热生凉尽作夜，况有巨浸横檐前。当时嘲弄尽才子，梦落江边载酒船。盐伧烈焰万室燬，一段光景成灰烟。封姨羿后真神仙，入火似濯清冷泉。尔还绕地鼓万物，我自随日行中天。楼台亦不随劫坏，春泥烂醉成糟田。繁华阅世岂能久，千古赢得虚名传。至今北巷犹管弦，啼莺声断号寒蝉。
游仙
作者：桑悦
朝代：明

遥瞻太华山，林樾蒙日月。西岩穴浮云，突瓦东岭缺。补辏庸神功，山灵永契阔。飒飒朔风劲，四野木叶脱。游人动春兴，残树成点血。日暮途或穷，我车肯改辙。深湫有神蛟，服食太始雪。何时为吾驾，飞上太清阙。乾坤委吾形，夙禀山泽姿。登拟王屋巅，泛彼东坑湄。吹嘘肤寸云，为霖注枯畦。朅来溯崇涧，啮舟石离离。幽事契衷曲，撷藻抚涟漪。大鹏堕微毳，迎风薄天地。毫窍禀灵气，翘越卑藩篱。始信佺期志，？？黄小知。
游仙·其一
作者：桑悦
朝代：明

遥瞻太华山，林樾蒙日月。西岩穴浮云，突瓦东岭缺。补辏庸神功，山灵永契阔。飒飒朔风劲，四野木叶脱。游人动春兴，残树成点血。日暮途或穷，我车肯改辙。深湫有神蛟，服食太始雪。何时为吾驾，飞上太清阙。
游仙·其二
作者：桑悦
朝代：明

乾坤委吾形，夙禀山泽姿。登拟王屋巅，泛彼东坑湄。吹嘘肤寸云，为霖注枯畦。朅来溯崇涧，啮舟石离离。幽事契衷曲，撷藻抚涟漪。大鹏堕微毳，迎风薄天地。毫窍禀灵气，翘越卑藩篱。始信佺期志，？？黄小知。
游仙·其二
作者：桑悦
朝代：明
体裁：古风

乾坤委吾形，夙禀山泽姿。登拟王屋巅，泛彼东坑湄。吹嘘肤寸云，为霖注枯畦。朅来溯崇涧，啮舟石离离。幽事契衷曲，撷藻抚涟漪。大鹏堕微毳，迎风薄天地。毫窍禀灵气，翘越卑藩篱。始信佺期志，��黄小知。
游仙二首
作者：桑悦
朝代：明

月朔衣文绣，长夜游禁苑。列宿吐微铓，乘昏造虚馆。琼楼足清寒，欲进更蹇蹇。闻说九霄上，皓魄四时满。黄文邀我游，兰路肃吹管。何愁失照灼，弦望谅不远。时去莫我留，更尽更展转。少年负奇气，仗剑行九州。日月委菁鬓，风霜粘紫裘。湛湛清泠渊，日暮思回舟。几宿山水窟，梦寐钧天游。路逢庞眉翁，云是古许由。相携眺荒冢，迷骨高于丘。箕山乃蓬岛，颍水即弱流。凡胎杳难升，路绝三千秋。吾名在玉简，尘世那能留。寄语玄真子，迅速驰素虬。
游仙二首·其一
作者：桑悦
朝代：明

月朔衣文绣，长夜游禁苑。列宿吐微铓，乘昏造虚馆。琼楼足清寒，欲进更蹇蹇。闻说九霄上，皓魄四时满。黄文邀我游，兰路肃吹管。何愁失照灼，弦望谅不远。时去莫我留，更尽更展转。
游仙二首·其二
作者：桑悦
朝代：明

少年负奇气，仗剑行九州。日月委菁鬓，风霜粘紫裘。湛湛清泠渊，日暮思回舟。几宿山水窟，梦寐钧天游。路逢庞眉翁，云是古许由。相携眺荒冢，迷骨高于丘。箕山乃蓬岛，颍水即弱流。凡胎杳难升，路绝三千秋。吾名在玉简，尘世那能留。寄语玄真子，迅速驰素虬。
牡丹
作者：桑悦
朝代：明

尤物开何晚，馀香贮小亭。繁华愁日暮，富贵自天成。花合隋时宠，根疑宋末生。拂衣寻古色，屋角老松青。
登楼
作者：桑悦
朝代：明

西风吹帽雪笼头，今古无情独倚楼。日月悠悠长剑老，乾坤纳纳此身浮。江南山水闻孤啸，塞北烟尘结四愁。望断北辰心万里，寒云斜日楚天秋。
白牡丹
作者：桑悦
朝代：明

一春无计消繁华，坐香傍色餐流霞。妖桃秾李俱小器，揩目晚看花大家。素质盈盈美无度，何年谪下瑶台路。精神飞入银河篇，体态都归洛神赋。神乐观主容台卿，空花压眼真无情。吾侪放浪为无事，东风斗酒消春晴。曾闻二本归天上，几度重瞳转相向。内园点缀黄金屋，禁苑安排紫丝帐。朅来此种留人间，托根洞府非尘寰。随时穷达花不识，天游何必乘青鸾。万事到头俱琐琐，大观万物皆无我。半醉题诗谢主人，名花可铸传千古。
秋雨初过即景写兴
作者：桑悦
朝代：明

凉雨初过白苎轻，夕阳疏影漏中庭。《四愁》自比张平子，《六笑》堪怜范茂明。丛竹喧嚣风未定，乱蝉喑哑月初生。挑灯谩把《离骚》读，一念灵修万古情。
粮夫谣
作者：桑悦
朝代：明
体裁：古风

閒行练川村，路逢庞眉叟。邀余入室坐，日晚时近酉。大儿运粮回，赛神有鹅酒。酒白浮莲花，郎君能饮否。我问运粮事，父子开笑口。往年一船夫，二十去八九。其去心不平，官粟入私瓿。金吾羽林府，揭债十分厚。索钱人下乡，彼此遭毒手。儿女虚畜养，田宅浪看守。债根生利叶，均被他人有。今年运粮好，皆赖邑父母。子视乡邑民，一一亲训诱。馀夫出资粮，行夫出奔走。居止若无事，行者惟恐后。京城货土宜，还家送亲友。出门身更肥，馀粟各升斗。快乐连妻孥，安静及鸡狗。传闻朝进士，宰邑不能久。秋将转风宪，心神惄如搊。我闻野叟言，爽气自生牖。黔黎不难活，一惠万家受。陈诗继国风，采诗官盍取。
落花
作者：桑悦
朝代：明

花好能禁几日开，东皇应乏补春才。纷纷怪我耽诗句，点点催人进酒杯。残片有情栖绿叶，香魂无倚泊苍苔。十分颜色归尘土，处处名园是马嵬。
虞美人·春晓忆长沙作
作者：桑悦
朝代：明

细雨梨花春梦破，梁燕将愁诉。薄阴小阁日瞁瞁，宝篆轻烟、一缕袅东风。星沙旧占游歌处，清景难留住。王孙芳草最多情，万里和烟、随我到边城。
西昌闲步二首
作者：桑悦
朝代：明

领得春风十载闲，官居更觉近林泉。儿童尽解迎康节，魑魅犹知喜谪仙。蝶舞莺歌随酒盏，云情雨意护诗篇。傍人欲问经纶事，笑指烟花似锦川。双足能行胜小车，西昌城里尽吾家。邻僧相约尝新茗，园叟频邀看好花。文变何须论虎豹，书狂常恐化龙蛇。晚来占断长天景，闲倚西风送落霞。
西昌闲步二首·其一
作者：桑悦
朝代：明

领得春风十载闲，官居更觉近林泉。儿童尽解迎康节，魑魅犹知喜谪仙。蝶舞莺歌随酒盏，云情雨意护诗篇。傍人欲问经纶事，笑指烟花似锦川。
西昌闲步二首·其二
作者：桑悦
朝代：明

双足能行胜小车，西昌城里尽吾家。邻僧相约尝新茗，园叟频邀看好花。文变何须论虎豹，书狂常恐化龙蛇。晚来占断长天景，闲倚西风送落霞。
赠萧时清
作者：桑悦
朝代：明

十里螺湖如掌平，开门正挹沧浪清。偶逢道士赠丹诀，闲课山童抄酒经。昼长燕子飞入户，春尽树阴铺满庭。近来闻说有奇事，卖药修琴曾到城。
送春
作者：桑悦
朝代：明

年换朱颜去，春抛绿酒归。孤身类蓬转，老眼看花飞。愁里成新咏，闲中简旧非。丁宁初夏雨，好长故山薇。
逢迎
作者：桑悦
朝代：明

布帛可衣粟可餐，逢迎不救饥与寒。奴颜婢膝殊龌龊，何事能开严毅目。跳圈舞杖扰且驯，是人弄狙狙弄人。君不见祖思恭谨遭杀戮，夷狄犹知拜为辱。
重续丽人行
作者：桑悦
朝代：明

洛阳三月春无主，桃花落尽清明雨。名园接叶暗栖烟，可教莺燕无言语。陌头车骑何纷纷，顾盼似空游女群。柔情薄射伊水月，倦思怕领龙山云。就中八姨最年少，上马临风殊窈窕。白日凄迷天暗垂，万姓游魂随一笑。当时宰相名国忠，几回并辔朝真龙。绡裙六幅行委地，峡水拖入华清宫。杜陵老翁惯饥饿，半生只对山妻卧。酸眼惊看绝世姿，错认九天元女堕。此翁向后攒百忧，潼关战骨堆心头。始知昔日眼中见，宝钗银㔩皆干矛。君不见巍巍文武开周国，削义降仁褒姒色。再观青史发长叹，丹脸双刀古无敌。
长命草
作者：桑悦
朝代：明

龙城山中长命草，采采黄花颜色好。悬崖挂壁常发生，朝暮搬移不枯槁。岁寒独见柏与松，非时欲值难为功。争如此草出凡质，净洗尘土根虚空。世间物变无不有，杵地成羊树生酒。
闻邸报有感
作者：桑悦
朝代：明

邸报云云天上堕，致政诸公春梦破。回思多士战礼闱，方向邯郸枕间卧。先生观尽今古戏，真宰讶予双眼大。仪秦颊舌鸟关关，许史焰光萤个个。牛溲世事博孤笑，蝉翼人情消一唾。孟坚再着人物表，添我新题曰迂腐。何由得见无名公，同向虚空楼阁坐。
题岩下花呈长沙守刘鸣远
作者：桑悦
朝代：明

岩下花开不见天，孤根绊石水相连。渔郎系缆柔条上，恼杀香红落钓船。
题梧竹奇石图
作者：桑悦
朝代：明

琴瑟未斲先具形，箫管未截终完声。天将碧玉为寸筳，拊击翠石石亦鸣。分明一部真韶乐，彩凤能招下寥廓。古音不复将何如，请君看此韶乐图。
题画
作者：桑悦
朝代：明

京师车马何纷纷，眯目千里皆垢氛。思元居士偶羁束，野鸟飞混樊笼群。张侯少作金闺彦，胸次曾荡峨眉云。手携此画索题咏，知人恶臭将兰薰。嗟余最爱专一壑，良工代我心云云。奇峰重叠照清泚，古木惨淡笼斜曛。数廛茅屋隐林表，胜景盘错桥平分。此中正我开眼处，阴符一卷香初焚。云胡失脚落尘网，招致只有山殷勤。昔日拟辞责四皓，去年题诗颂五君。梦魂飞上匡庐顶，醉嗅五老皆奇芬。拂衣归去一弹指，铭墓堪笑王将军。
题画
作者：桑悦
朝代：明

彤庭沈沈月华满，珠帘暗带红霞捲。春光常在绣帏中，化机不属天工管。金壶谩泻琼瑶浆，壶中一刻如年长。舞腰袅袅轻贴地，遏云音乐催高翔。别院风光春正好，银烛高烧照晴昊。警露非无阆苑禽，听歌自有天山鸟。窗前琪树摇玲珑，玉炉香烬落花风。纫衣自习越溪事，那知银箭浮铜龙。霄汉低回天咫尺，抱衾拥帚皆恩泽。素娥薄相为僭趋，女伴相逢不相识。
题画
作者：桑悦
朝代：明

浮云出没吞遥岑，小亭日日闲秋阴。美人如玉不可见，松子自落空山深。
题碧溪
作者：桑悦
朝代：明

五两蓑衣百尺竿，碧溪十里足盘桓。卧分芳草为衾枕，坐爱清流照肺肝。花照无声云影动，鸟飞不渡镜光寒。平堤多种芙蓉树，惟有秋容耐晚看。
题赵子昂马
作者：桑悦
朝代：明

天池定水生涟漪，临流濯出神龙姿。圉官欲骑心辟易，夹道行来风倒吹。奇骨棱棱坚似铁，王孙画之心欲折。燕山有路可长嘶，何时得染温禺血。
题鸲鹆
作者：桑悦
朝代：明

性拙全为众鸟嗤，玲珑巧舌许谁知。小园昨夜春归去，落尽残红怨子规。
榆林道中
作者：桑溥
朝代：明
体裁：五言律诗

迢递榆关道，西风卷客旌。寒沙迷古塞，落日下孤城。水险遮蕃骑，山高列汉营。君王方偃武，边将莫言兵。
月夜登乌目峰
作者：桑琳
朝代：明

凭虚直上最高峰，银汉无声露气浓。万国山河明有月，四山松桧静无风。吹笙便欲招黄鹤，过海还须驾玉虹。醉吸素华餐沆瀣，此身如在水晶宫。
与沈石田游西岩庄
作者：桑瑾
朝代：明

西湖一曲入山遥，风送花香落酒瓢。行尽清溪方见寺，忽逢飞瀑又凭桥。家家茅屋霏茶霭，处处莺声在柳条。此夜东堂谁是主，抱琴僧渡夕阳舠。
横沥口泊舟
作者：桑瑾
朝代：明
体裁：七言律诗

浦外炊烟起柁牙，岸头茅屋是农家。一冬苦雨全无麦，二月春晴未见花。野渡至今濡马足，江潮久不露鸥沙。閒随渔父谈占候，怕见朝霞爱暮霞。
登岱
作者：桑绍良
朝代：明
体裁：七言律诗

岱岳曾闻天与齐，振衣今始远攀跻。白云护洞龙初蛰，黄叶围山鸟正啼。元女宫深连别屿，玉皇祠迥接层梯。正惭落魄淹尘壒，石室清幽欲暂栖。
宝岩湾晚步
作者：桑翘
朝代：明

我到山中日已西，山中灵籁足幽栖。两崖木落笼霜走，万壑云烟贴汉低。僧寺远临松径小，谷神虚应竹风凄。居民住久不知乐，愁绝黄昏虎豹啼。
寄远
作者：桑贞白
朝代：明
体裁：七言绝句

日暮登楼强自歌，陌头杨柳望中多。思君书剑天涯客，三月春光有几何。
山居
作者：桑贞白
朝代：明
体裁：七言律诗

山居寂寂俗尘稀，石径云封昼掩扉。摘蕨拂烟携锸去，采芝带月杖藜归。疏花傍槛红侵榻，流水临门绿绕矶。风景幽閒堪入画，半林晴旭翠岚微。
春夜
作者：桑贞白
朝代：明
体裁：七言绝句

更阑独坐断啼鸦，起凭阑杆望斗斜。好句忽成情思洽，梅花和月上窗纱。
春宵
作者：桑贞白
朝代：明
体裁：七言绝句

一钩新月射房栊，拂拂春风入幕中。啼鸟数声醒枕梦，杜鹃花发半窗红。
春日即事
作者：桑贞白
朝代：明
体裁：七言绝句

雨晴春暖百花香，戏蝶游蜂各自忙。也拟东郊踏青去，门前流水又斜阳。
春绣
作者：桑贞白
朝代：明
体裁：七言绝句

一番风雨动春寒，庭畔梨花已半残。燕语隔帘人寂寂，金盘涤手绣青鸾。
春雨
作者：桑贞白
朝代：明
体裁：五言律诗

三月风光好，浑销一雨中。苔生延座碧，花落隔帘红。啼鸟枝头涩，游蜂叶底空。应知春梦断，针线总无功。
秋夜
作者：桑贞白
朝代：明
体裁：七言绝句

高飙飒飒动疏林，剔起银灯葺旧衾。月上西窗人寂寂，隔林犹度捣衣砧。
秋日村居
作者：桑贞白
朝代：明
体裁：五言律诗

素节金风度，商声应律初。碧霞浮远汉，黄叶覆閒居。篱下霜催菊，天边雁作书。小窗蛩语切，明月照窗疏。
采桑
作者：桑贞白
朝代：明
体裁：五言绝句

四月桑郊绿，贫家蚕事忙。一筐芳草露，两袖落花香。
广州清泉精舍
作者：梁世骠
朝代：明

献岁乘休暇，选胜访名园。城春紫烟蔼，门静绿阴繁。逶迤鹤径窈，睍睆莺枝喧。五柳荫芳沼，列岫围孤轩。碧泉澄玉甃，丹洞隐玄猿。鸾情极冲想，凤翮当高骞。文光绚户牖，淑气浮兰荪。伫立檐日转，遥见江云翻。瞥尔翔寥廊，超然尘俗蠲。
客中有怀
作者：梁临
朝代：明

书剑蹉跎独蹇予，三年马上苦驰驱。云连故国人家少，月淡荒村客影孤。卖赋相如归上国，猖狂阮籍在穷途。天涯不见传书雁，飒飒西风剪白芦。
寄刘教谕二首
作者：梁临
朝代：明

六年甘苦与君同，秉节全身祸乱中。鸿燕去留南浦阔，鱼龙变化禹门通。山田过雨瓜浮翠，江渚沉烟蓼吐红。虽老犹存三寸舌，独逢四海息兵戎。孺子纷纷从鹖冠，相逢莫作腐儒看。人间未识连鳌客，天上新除别驾官。百药可回双鬓雪，千金难易寸心丹。云林饶我浑高卧，窃学东山老谢安。
寄刘教谕二首·其一
作者：梁临
朝代：明

六年甘苦与君同，秉节全身祸乱中。鸿燕去留南浦阔，鱼龙变化禹门通。山田过雨瓜浮翠，江渚沉烟蓼吐红。虽老犹存三寸舌，独逢四海息兵戎。
寄刘教谕二首·其二
作者：梁临
朝代：明

孺子纷纷从鹖冠，相逢莫作腐儒看。人间未识连鳌客，天上新除别驾官。百药可回双鬓雪，千金难易寸心丹。云林饶我浑高卧，窃学东山老谢安。
洪武四年面圣恭赋
作者：梁临
朝代：明

午门韶舞阅春辉，阊阖炉烟细细时。黄帕金盘擎虎榜，绯衣乌帽拜龙池。身临北极闻天语，面觐东宫见凤姿。每慕仙瀛今始到，壮行安敢负男儿。
烈妇陈以安妻赵氏
作者：梁临
朝代：明

君厄凶狼度不逃，妾身妾命比鸿毛。血凝白刃千年艳，名压青山万古高。故国杜鹃愁草树，苍江精卫怨波涛。他年太史求遗迹，未必无人为显褒。
赐宴中书堂
作者：梁临
朝代：明

凤皇台上燕儒臣，丞相传宣礼意频。琼漾葡萄银瓮露，金摇芍药玉堂春。蓬莱冠盖天香满，鼎鼐盐梅道味醇。鼓腹愧蒙天泽溥，愿推馀滴惠蒸民。
送别鲍通判
作者：梁临
朝代：明

江风吹浪急，送别海天长。白石笼寒水，青山带夕阳。六鳌今可钓，一苇最宜航。后夜相思处，梅开白玉堂。
河亭晚钓
作者：梁之屏
朝代：明

谁筑孤亭傍小河，渔舟遥唱白蘋歌。投竿耐可无心掷，载月还须静夜过。薄暮丝纶飏蓼岸，新晴鸥鸟集江沱。近来浮世何堪说，荣辱虚华总逝波。
游崆峒岩和洪邑侯韵
作者：梁之屏
朝代：明

何处寻真觅岛洲，崆峒景物似罗浮。霞流玉乳岩多丽，风捲晴岚石更幽。九转鼎留经岁月，三花树老度春秋。片云屯盖祥光映，列宿遥临瑞气收。选胜登高还蹑屐，冲寒归路索重裘。公馀偶尔乘佳兴，岂是当年秉烛游。
游凤栖绝顶
作者：梁之鼎
朝代：明

为爱最幽处，扶筇谒远公。山高疑碍月，树老不招风。供饭萱花熟，点茶藕节充。微尘何处染，禅定磬声中。
常山阻雨怀同年詹黄门
作者：梁乔升
朝代：明

去年怀玉雨，雅情多荷君。拨炉煨雪酒，剪烛细论文。五日方上马，新晴照吟襟。行行尚不忍，一步一沉吟。今年常山雨，滴滴上我心。山亭睡不着，岑寂寒难禁。美人隔一山，路近无由亲。愁见黑云翳，恨望枫树林。安得北风劲，吹散重云阴。旭日融融起，舆帷生氤氲。我爰挟我剑，我爰囊我琴。相见立相期，共话寒更深。
海珠寺谒李忠简公祠
作者：梁乔升
朝代：明

兀然一石江心浮，撞破江潮两道流。若把名祠品题遍，海珠端合在前头。
竹西亭
作者：梁于涘
朝代：明
体裁：古风

茱萸湾，水涣涣，上有孤亭峙高岸。而今冷落荒烟断，游人不来苍鼠窜。问竹西，人不辨。惟有陇上旧耕夫，五十年前说曾见。
满江红·南漪亭
作者：梁云构
朝代：明
体裁：词

桥影飞虹，流澌处、一溪沁月。烟淡抹、沦涟辋水，晶宫贝阕。芦叶孤汀藏雁旅，柳花小港通渔艓。望山头、水气涌鱼鳞，帘飞雪。溪水外，篙添白。云岛里，烟生黑。撑小舠直与，遍游㵳泬。洄溯从教寒吹远，琮琤静听流水咽。问南漪、一水入生洲，原非隔。
行香子·避暑即事
作者：梁云构
朝代：明
体裁：词

小径通幽。竹荫寒流。过我者、客有羊求。清尊对酌，柔翰闲抽。问是青田，是白社，是丹丘。世事浮沤。名利蜗牛。笑人倩、射覆藏钩。闭门调鹤，倚槛观修。且踏东皋，询南亩，课西畴。
西江月·雪中邀饮
作者：梁云构
朝代：明
体裁：词

但得瓮倾绿蚁，何须襄损青蚨。奚童竹筥载奇蔬。已戒庖丁治具。况是花飞更夥，青尊白屋红炉。狂歌大笑且呼卢。好把兔园重赋。
踏莎行
作者：梁云构
朝代：明

烟锁朱楼，霜铺白屋，墙边透出东篱菊。荷池尚见泻残红，芳郊犹喜堆余绿。天外鸿孤，灯前影独，月明常把金钱卜。蛩吟错认报佳音，芙蓉笑倚屏山曲。
塞上曲七首
作者：梁云龙
朝代：明

东风吹柳汉营青，上相临戎列将星。誓灭匈奴清色塞，幕南无复有王庭。胡马频年下青海，汉兵此日开营垒。圣主无意启边彊，直荡妖氛殿千载。黄石阴府白狐变，天山传定无三箭。尚须射杀左贤王，露布飞闻未央殿。西塞旄头破贼年，关山月色照祈连。秦筝唱彻胡笳绝，别是阳和一样天。征夫弓箭插腰间，万马嘶嘶大号颁。一曲南薰云外奏，吹残杀气满天山。莫谓秦关腥未埽，漫云汉布图不早。壮猷但得周方叔，边郊到处生芳草。涅河谁挽洗胡弓，麟阁争图第一功。西极夜来瞻正气，乘槎直泛斗牛中。
塞上曲七首·其一
作者：梁云龙
朝代：明

东风吹柳汉营青，上相临戎列将星。誓灭匈奴清色塞，幕南无复有王庭。
塞上曲七首·其七
作者：梁云龙
朝代：明

涅河谁挽洗胡弓，麟阁争图第一功。西极夜来瞻正气，乘槎直泛斗牛中。
塞上曲七首·其三
作者：梁云龙
朝代：明

黄石阴府白狐变，天山传定无三箭。尚须射杀左贤王，露布飞闻未央殿。
塞上曲七首·其二
作者：梁云龙
朝代：明

胡马频年下青海，汉兵此日开营垒。圣主无意启边彊，直荡妖氛殿千载。
塞上曲七首·其五
作者：梁云龙
朝代：明

征夫弓箭插腰间，万马嘶嘶大号颁。一曲南薰云外奏，吹残杀气满天山。
塞上曲七首·其六
作者：梁云龙
朝代：明

莫谓秦关腥未埽，漫云汉布图不早。壮猷但得周方叔，边郊到处生芳草。
塞上曲七首·其四
作者：梁云龙
朝代：明

西塞旄头破贼年，关山月色照祈连。秦筝唱彻胡笳绝，别是阳和一样天。
游龙山呈吴子鱼先生
作者：梁亨遇
朝代：明

桃花开后杏花稀，客子来时燕子飞。山郭数村芳草合，野篱三面乱峰围。风尘歧路何年尽，破帽长裾此计非。遥忆故乡归不得，白鸥春水掩柴扉。
上旦日早朝答伍国开用来韵
作者：梁亭表
朝代：明

春王蓟北六街灯，雪里看花到处明。紫陌冠裳忙带月，禁城钟鼓彻吹笙。鹓行仙仗堪谁侣，凤诏词坛许共盟。见说忧时勤顾问，草茆何以答弓旌。
元夜同伯晓兄集伍国开伴眉堂赏灯和国开韵
作者：梁亭表
朝代：明

皇州雪霁云霄近，紫气朝来日夕佳。明月辉辉天际夜，孤臣漠漠客中怀。烽烟渐报销多垒，干羽凭将舞两阶。沉醉火城箫管彻，断肠春色洛阳街。
凤城谒韩昌黎先生祠
作者：梁亭表
朝代：明

背郭韩亭近，临江古殿幽。南天皈正学，北斗跂前修。地僻仙踪邈，书传佛骨愁。我来邀翰墨，此道足千秋。远韵悬今古，雄文泣鬼神。从来香案吏，多作谪居人。瘴疠江光冷，松杉庙貌新。眉山堪接武，莫惜共沉沦。
凤城谒韩昌黎先生祠·其一
作者：梁亭表
朝代：明

背郭韩亭近，临江古殿幽。南天皈正学，北斗跂前修。地僻仙踪邈，书传佛骨愁。我来邀翰墨，此道足千秋。
凤城谒韩昌黎先生祠·其二
作者：梁亭表
朝代：明

远韵悬今古，雄文泣鬼神。从来香案吏，多作谪居人。瘴疠江光冷，松杉庙貌新。眉山堪接武，莫惜共沉沦。
大司农李葵孺先生得请赐乘传归粤赋此以祖其行
作者：梁亭表
朝代：明

帝里乡云拥去旌，官桥琼树接班荆。还家客梦今堪惬，经国臣劳旧有名。野驿析箠忘计日，金城留策绝呼庚。相逢浪说忧边饷，为道狼烟已渐平。徵输繁苦赐閒归，仙仗朝辞意未违。昼漏香烟随远骑，春明雨露滴初衣。封题入梦悬倾藿，屯戍关情忆采薇。栗里不知休沐罢，西畴农计尚依依。
大司农李葵孺先生得请赐乘传归粤赋此以祖其行·其二
作者：梁亭表
朝代：明

徵输繁苦赐閒归，仙仗朝辞意未违。昼漏香烟随远骑，春明雨露滴初衣。封题入梦悬倾藿，屯戍关情忆采薇。栗里不知休沐罢，西畴农计尚依依。
寇警初平余领试事入虔次南康道中偶感先是有佥谋附逆者故末句并及之
作者：梁亭表
朝代：明

湖海频年已厌兵，顷时幕府帐初清。风销楚岸猿啼梦，云度秦淮鹤唳声。会向祖刘增感慨，敢凭卫霍借勋名。怪来底事今何似，抚剑悲歌恨未平。
帝京篇
作者：梁亭表
朝代：明

直北开天府，重关拥上都。侯封环错绣，王会遍成图。寿山迤逦泰华顶，天津涨连溟澥景。地入居庸傍市喧，卫设朵颜销虏警。秦晋辕门好建牙，雍豫桐封堪树屏。关前列骑骑千群，塞下屯田田万井。禁垣雉堞金为城，魏阙螭坳玉作楹。晓漏鸣钟开左掖，春旗簇仗肃西清。金华殿上卿云见，太液池边芝髓生。芝髓卿云光遍现，含香视草集群英。近侍悬貂珥，元勋列胄缨。严更虎旅柝，宿卫羽林兵。金吾侈剑舄，富室连阡陌。第宅拟金张，闬闳高董石。钟鸣鼎食擅优崇，金穴铜陵誇隽雄。原尝荆聂交多结，浊质翁伯赀逾丰。轻裘侠少豪华尽，弱冠王孙绮丽同。蹴鞠樗蒲万目睹，驰马斗鸡何足数。临邛车骑逐香尘，金菊园池开别墅。招摇粉黛杂青童，傥荡钿簧歌白纻。有女如云斗艳腔，有酒如渑厌绿醑。旃墙步幛隔重遮，金鸭脑麝同残炬。好乐已太康，为欢正未央。阗城罗士女，列肆侈姬姜。姬姜士女骄游客，角抵笙竽阅胜场。会看过市红尘合，遑问谁家白面郎。万化迁流时不逮，昔年歌舞今何在。仰天云汉苦炎炎，遍野原田宁每每。蹄林牧马到秋忙，跗注韎韦谁罪悔。十里狼山猎火烧，几处潢池桑柘改。震不于躬于其邻，谁言曲突先徙薪。楚蜀疆场縻积醑，新丰道路绝行尘。千金莫惜酬死士，一图安足绘流民。閒居半月不窥牖，仰面三星空在罶。哀鸿肃羽祇堪矜，鲋鱼涸辙终何有。相携鬻子不还家，争道杀人暂糊口。锵金鸣玉盛通侯，谁轸繁霜葛屦愁。绹茅等缓事，宵旰肯分忧。适郊多硕鼠，专阃几貔貅。追忆春韶荣万汇，转恨秋清凋百卉。书生误国枉穷经，嫠妇忧时遑恤纬。君不见晋谢石，淮淝一褫敌人魄，八公山上惊风鹤。又不见赵充国，先零早裕军中橐，金城幕下筹方略。噫嘻，几时撤幕扫尘埃，几人揽辔耻瓶罍。拔将短剑闻鸡舞，陟彼高冈怅马隤。却教老病伤迟暮，敢因留滞叹邅回。笑杀坚瓠拙，能妆散栎材。献赋吾迂矣，匡时尚壮哉。
帝耕藉田
作者：梁亭表
朝代：明

阁道春风动地来，青郊十里泰坛开。晴分帐殿金为埒，春入桑田锦作堆。赐食歌欢瞻圣藻，调羹辛苦属盐梅。侍臣拜献争嫌拙，播岳空惭短赋才。五云缥缈扈宸游，柳色纷披翡翠楼。官阁莺花馀此地，帝城烟火傍西畴。山童种秫偏宜雨，国史书年伫报秋。桑柘从今通绝塞，边储应不费持筹。
帝耕藉田·其一
作者：梁亭表
朝代：明

阁道春风动地来，青郊十里泰坛开。晴分帐殿金为埒，春入桑田锦作堆。赐食歌欢瞻圣藻，调羹辛苦属盐梅。侍臣拜献争嫌拙，播岳空惭短赋才。
帝耕藉田·其二
作者：梁亭表
朝代：明

五云缥缈扈宸游，柳色纷披翡翠楼。官阁莺花馀此地，帝城烟火傍西畴。山童种秫偏宜雨，国史书年伫报秋。桑柘从今通绝塞，边储应不费持筹。
柬郭咨署
作者：梁亭表
朝代：明

茶山翘跂看鹏翥，九万扶摇谁可语。怒飞抟击大惊人，与我相期郭咨署。咨署燥发负琦瑰，灵根异骨自天开。胸中磅礴驱今古，我能拔尔抑塞磊落之奇才。十年读书破万卷，一生玄鉴堪吾选。陆海潘江笑未工，玄草易林浑似浅。登坛仗剑骋中原，左执鞭弭右櫜鞬。汗牛著草时盈笥，倚马挥毫日万言。万言倚马笔如走，竿瑟争鸣兼不朽。两都词赋飨千金，八股文章嫌敝帚。咄嗟咨署一少年，少年藻思何芊芊。吾生性癖耽佳句，陶谢令渠述作传。此日青云飞白社，凌云献赋称司马。长杨羽猎后先名，早晚荐雄文似者。桃花树里百花馨，茶山葱郁何青青。若问陆沉论避世，与尔相期著作庭。
甲戍秋道经梁化谒苏长公祠
作者：梁亭表
朝代：明
体裁：七言律诗

江头万仞削芙蓉，曾是孤臣此杖筇。遗庙柏森烟漠漠，丰湖秋净水溶溶。夏时独苦青苗法，避地偏宜白鹤峰。断碣不随荒草没，似将留迹寄山农。
白下饮袁督府舟中
作者：梁亭表
朝代：明

揽辔归来朔雪寒，剑光犹是旧登坛。玉关不数弃繻迹，白社宁教戴笠看。千古旂常高战伐，几年湖海问悲欢。已闻圣主长虚席，肯许东山老谢安。
赐宴
作者：梁亭表
朝代：明

步蹴金銮应早朝，侧身咫尺近云霄。一时鹭序随仙仗，日辟龙光宴蓼萧。桃荐瑛盘明月映，烟清香篆协风飘。太原捷兆澶渊地，南北边烽午日销。鹜黍芳晨自昔年，何来燕锡御楼前。光分圣藻依香辇，喜借天颜溢酒筵。雉尾云深开蜀扇，凤仪风动入虞弦。欢声共效南山祝，胜事堪凭国史传。
赐宴·其一
作者：梁亭表
朝代：明

步蹴金銮应早朝，侧身咫尺近云霄。一时鹭序随仙仗，日辟龙光宴蓼萧。桃荐瑛盘明月映，烟清香篆协风飘。太原捷兆澶渊地，南北边烽午日销。
赐宴·其二
作者：梁亭表
朝代：明

鹜黍芳晨自昔年，何来燕锡御楼前。光分圣藻依香辇，喜借天颜溢酒筵。雉尾云深开蜀扇，凤仪风动入虞弦。欢声共效南山祝，胜事堪凭国史传。
赐宴大司农李葵孺先生得请赐乘传归粤赋此以祖其行·其一
作者：梁亭表
朝代：明
体裁：七言律诗

帝里乡云拥去旌，官桥琼树接班荆。还家客梦今堪惬，经国臣劳旧有名。野驿析箠忘计日，金城留策绝呼庚。相逢浪说忧边饷，为道狼烟已渐平。
都门杂咏
作者：梁亭表
朝代：明

傍日长安拥禁城，经霜短鬓老尘缨。夺将故里山居癖，博得金门吏隐名。鹓鹭晓钟随待诏，鼓鼙高垒盛谈兵。年来事事勤宵旰，不尽忧劳揽辔情。一官鸡肋寄清真，槐市频看藻色新。几尺琅玕苏病骨，十年图史称閒身。词场自分功名薄，香篆偏宜箧笥贫。笑杀祢衡虚走刺，贵游何用强相亲。
都门杂咏·其一
作者：梁亭表
朝代：明

傍日长安拥禁城，经霜短鬓老尘缨。夺将故里山居癖，博得金门吏隐名。鹓鹭晓钟随待诏，鼓鼙高垒盛谈兵。年来事事勤宵旰，不尽忧劳揽辔情。
都门杂咏·其二
作者：梁亭表
朝代：明

一官鸡肋寄清真，槐市频看藻色新。几尺琅玕苏病骨，十年图史称閒身。词场自分功名薄，香篆偏宜箧笥贫。笑杀祢衡虚走刺，贵游何用强相亲。
寿湛甘泉尚书八十
作者：梁亿钟
朝代：明

瑶池宫中何所有，琪花瑶草自光茂。内有蟠桃万岁枝，六千一度真奇秀。玉堂金马旧主人，却逢王母西来寿。昔年折桂游蟾宫，文章璀璨齐韩柳。唾壶错落聚珠玑，彩毫恍惚连牛斗。文河捲雪走龙蛇，学海飞涛起蝌蚪。归来高卧几度春，寿域适今逢九九。神仙驾鹤举霞觞，玉女云鬟妙吹奏。捧将玉露调金丹，摘取松花酿春酒。簪缨斑綵满阶前，朱门珠履如云辏。皇华使者乘骢来，特遣存公安乐否。衣冠赫奕路辉煌，翠帆锦毂相驰走。我来上爵颂南山，获从梓里诸绅后。祝言甲子不记年，愿与天地长且久。
七夕
作者：梁以壮
朝代：明

夜半西风寂，双星一会时。路嫌芳草湿，桥爱细乌知。秋月明河汉，寒云结辇帷。人间纵无别，终有白头悲。
上九峰泷
作者：梁以壮
朝代：明

水声高似雨，日断几回魂。船向半空立，烟盘群鬼喧。浮生馀病骨，愁绪起秋原。履险韩祠在，忠诚不易言。
上元夕擘柑
作者：梁以壮
朝代：明

美人出怀袖，传我一柑归。指上春痕脆，灯边香雾飞。近知垂老得，能集幼孙围。萍实何年事，空劳感物微。
不寐
作者：梁以壮
朝代：明

虚窗卧不稳，残漏一灯明。无限心中语，天高风又生。
与友人订入罗浮
作者：梁以壮
朝代：明

罗浮抱初气，可以鼓吾琴。忘世非孤立，同君有素心。泉边朝斸术，洞口晚锄芩。四百峰中住，无人到得寻。
与西宁明府王可亭对奕
作者：梁以壮
朝代：明

不可迷当局，安危不易终。用奇留劫外，得算在心中。漠漠孤亭雨，微微一径风。以兹托幽意，馀橘照人红。
丙申岁将暮家有一豕鬻之市人可以过岁闻夜暴死
作者：梁以壮
朝代：明

一豕极微值，难留过岁贫。空劳妻子事，不是井田人。作脯同牛误，为云化水频。浮生休计较，吾道未全迍。
东皋
作者：梁以壮
朝代：明

前朝名宦地，山水白烟中。逐鹿三更梦，扬尘一夜风。玉桥留照外，画阁入流东。我有先人宅，悠悠感慨同。
九成台
作者：梁以壮
朝代：明

不惮炎陬道路长，空馀危槛倚斜阳。九疑云暗连江海，大雅风沉忆凤皇。草色几含新雨露，水声犹作旧宫商。当时岂厌南巡狩，万古重华一帝王。
九日
作者：梁以壮
朝代：明

九日羁栖不可言，自心萧瑟似郊原。红添落叶三年泪，白尽飞烟一片魂。秋思在楼人欲老，晚花随酒独黄昏。还堪记忆儿童事，得放风筝感父恩。
九日海阳宰王墨庄招游湖山过福溥寺宴集
作者：梁以壮
朝代：明

龙山佳事入秋情，便向湖山上一行。沙起白云无鳄迹，寺垂黄叶有钟声。宰因沉醉称工部，客是疏狂似步兵。车马要留萸影外，月明迟锁凤栖城。
九日登镇海楼
作者：梁以壮
朝代：明

南国山川古霸图，秋深云气已全无。台荒草没谁频到，松影鸾归不复呼。一带晚潮吞地阔，数行新雁入天孤。何方尽醉迎霜月，寒角重城动四隅。
九日登飞来顶
作者：梁以壮
朝代：明

好是临江绝峭间，瀑高秋霞听潺湲。频来此地能忘世，渐老于情许住山。病久已同黄菊瘦，梦恬宁碍白云閒。樵童肯为予沽酒，醉卧松根不忍还。
九月登越王台
作者：梁以壮
朝代：明

霸业全空尚有台，四围如画望中回。城边白雁寒初到，湖外黄花晚又开。大海潜龙曾夜起，几人争鹿向秋来。江山独似无情物，烟散云消不解哀。
乞金
作者：梁以壮
朝代：明

世路多贫贱，营营乞羡馀。不知阿堵物，能变绝交书。浓露藏微药，浮云过太虚。焚香惟玩易，明月在吾庐。
五仙观
作者：梁以壮
朝代：明

一勺泠泠尚未乾，仙人已去白云端。穗分灵种归南亩，石抱精魂照古坛。似有箫笙当槛细，几经风雨卷山寒。只今渡口烟犹浅，帆隔重城粉堞看。
人日东皋
作者：梁以壮
朝代：明

水隔一山断，烟微草色初。物情知入暖，世事未全疏。度柳莺声涩，过桥日影徐。昔人无复作，凭吊亦何如。
仆去
作者：梁以壮
朝代：明

仆去不复返，劳形不是孤。一身为半客，两手得双奴。检牍夜灯暗，思茶冷罐枯。平生笑婴母，红豆似珍珠。
佛手柑
作者：梁以壮
朝代：明

仙掌惊殊绝，黄柑似更奇。临风藏妙绝，掬指习禅仪。世事谁能计，人心汝若知。但逢荀奉倩，捉袖醒诗脾。
六月十九日同诸子集西禅寺放生
作者：梁以壮
朝代：明

宝丛深夏白琉璃，高影慈云十二时。愿物不为香饵取，在人非有玉环期。一围天地浮沉共，半日山林老少随。兴到微吟如莫惜，芭蕉花叶好题诗。
冬日
作者：梁以壮
朝代：明

年来无一似，渐老益疏慵。酒少留寒饮，衣崩候暖缝。热肠渐变雪，瘦骨欲成峰。且便搜馀纸，残窗细细封。
冬至日舟次耒阳
作者：梁以壮
朝代：明

旧去羁吴路，今来滞楚乡。二年逢至日，一水泊斜阳。对橘思亲在，看云忆雁行。不知此时节，家事得平常。
击柝
作者：梁以壮
朝代：明

兵马难防盗，为民夜夜辛。轮当击柝子，来唤读书人。磁枕前年梦，桃花何处春。莫多閒作赋，随队五更频。
函关
作者：梁以壮
朝代：明

千重山势总嶙峋，始识函关险绝伦。世运灭周无善国，天心兴汉有强秦。草深白昼行骄虎，坑暗阴风走野燐。太息诗书飞烬后，咸阳宫殿亦灰尘。
刘白亭求荐馆旗下诗以语之
作者：梁以壮
朝代：明

文章无力慰妻儿，何莫调兮入一旗。纵使未能通宦籍，不须还乞作人师。穷搜万物神为怒，痛哭千秋世亦疑。收拾聪明学痴拙，从来愚福老方知。
剑
作者：梁以壮
朝代：明

霜气凝书屋，芙容出水新。未尝鸣绮匣，先致有心人。白日摇风雨，空郊泣鬼神。文章不得力，瑶佩度阙津。
十五夜珠江汎月
作者：梁以壮
朝代：明

直到三更更寂寥，片云沉尽点烟消。四边秋色天围岸，上下寒光人倚桡。露下有花连水白，鹤飞无影入空遥。孤情独照清泠外，幽绝谁邻酒一瓢。
十八滩
作者：梁以壮
朝代：明

石棱生万状，激水逆舟寒。不出千寻岭，那知十八滩。吾心殊弗险，世路未应难。瓠叶歌来者，秋风隔岸看。
十六夜月蚀
作者：梁以壮
朝代：明

昨夜兴未已，兹情岂偶然。三更独薄蚀，万感不能眠。世路多陈蔡，悲歌半赵燕。高明故当厄，遮莫问青天。
南都
作者：梁以壮
朝代：明

九叶扬朱起大川，南都灵气未为偏。中原拨乱三千甲，反距兴王二百年。白水午风高欲雨，赭阳春草绿生烟。赤符亦似皆神物，岂有沱河不必船。
卧柳
作者：梁以壮
朝代：明

雨后危桥断，柔条掩半堤。阑干扶不住，春梦托黄鹂。岸口烟帷薄，湖边石枕低。灵和宫草没，愁拥小楼西。
厨船
作者：梁以壮
朝代：明

扁舟具一灶，便是野人居。傍岸还沽酒，中流不为鱼。乾坤随所适，身世未为虚。芦港炊烟入，斜阳半杂渔。
双阙
作者：梁以壮
朝代：明

刘王宫尽毁，双阙尚巍峨。待漏何人肃，乘车此日过。物情新甲子，图画旧山河。形式盘龙虎，前潭有白鹅。
台城
作者：梁以壮
朝代：明

勒马台城一望遥，听人传说是梁朝。柳丝旧拥灵和殿，烟气犹通白下桥。万里江山终割裂，此时风雨正漂摇。无端笠佛思龙象，岂有谈空破敌骄。
吊杜工部墓
作者：梁以壮
朝代：明

漫漫夜色影吟孤，酒破愁城不可无。薄宦飘零空白首，一生遭乱在穷途。当沉大雅风将变，独继离骚血易枯。曾吊青莲汝知己，楚烟吴月接江湖。
吊祢正平墓
作者：梁以壮
朝代：明

婴母洲边日未昏，草寒应是立孤魂。词华一代人争妒，天性当时尔独存。如鬼阿瞒偏忍辱，似神黄祖不能恩。奸雄亦在秋烟外，为击渔阳起暮猿。
吴中
作者：梁以壮
朝代：明

万壑千岩绿似苔，烟云盘到大江开。人当斜日从禽过，谁更秋风采药来。臣眼冷悬亡国泪，女钗香没牃廊灰。子山亦有无穷恨，天意如斯未足哀。
吴刺史祠
作者：梁以壮
朝代：明

昨夜江边梦寐劳，晋朝人物此清操。贪泉化水千寻洁，廉吏如峰四百高。返照石厓开古镜，到风春树长新涛。亦将行野为君诵，驷马齐宫久草蒿。
四儿溆生日诗以示之
作者：梁以壮
朝代：明

归家苦行路，客里且盘桓。一十三年侍，初秋四日欢。劬劳惟汝母，汝父尚艰难。学闻如俱长，当时梦白鸾。
圯桥
作者：梁以壮
朝代：明

风尘淹忽又三年，独立圯桥感往贤。进履便知能蹑足，授书终必去为仙。久无禾黍悲周土，近有车骑认汉川。此处不宜多种柳，令人愁锁万重烟。
壬寅客邸都门元旦作
作者：梁以壮
朝代：明

又逢初景笑王孙，燕市深居似在村。鹿梦已非垂老事，骏台空忆古人魂。半时刍狗心那定，九局棋枰日易昏。疏懒讵思韩愈爱，不劳骑马一书门。
夏至
作者：梁以壮
朝代：明
体裁：诗

夏至年来倍寂寥，新愁旧恨积难消。鹿茸初长眠红藓，人梦犹恬倚绿蕉。无定阴晴天昼永，有厓生寄世尘嚣。卜云五月能通达，一姤佳期始此朝。
夏至夜宿海幢僧阁
作者：梁以壮
朝代：明

隔江灯火坐中看，四面潮声欲上栏。山月鹿归双角解，寺钟龙听一珠蟠。河南书屋人何在，岭上松风石自寒。无限幽怀不能写，抱琴清绝水云端。
夜听玉山松涛
作者：梁以壮
朝代：明

旅舍萧萧百感牵，松涛一听一泠然。旧时汉苑昌华外，今日城隅古寺边。夜半鹤惊沉远漏，空寒星动落残烟。水濂不必遥相忆，身在蓬莱第几泉。
夜泊汾水闻邻舟琵琶
作者：梁以壮
朝代：明

四空岑寂不知归，散入金沙茉莉围。错愕汉宫无地住，一声浮海有明妃。幽思无邻白鹭汀，流云化水月泠泠。苍龙天外飞何去，恨逐蘋乡在渺冥。此心流出玉壶欹，惊起鸳鸯不欲知。刀剪为谁停子夜，露将哀怨侍边儿。白头吟谱绝凄清，半入空虚半入苹。不怕聪明招嫉妒，阿谁红豆赠卿卿。花丛夜合恐惊残，似向相思一树弹。春恨肯埋洲上井，鹅黄小袖不知寒。
夜泊汾水闻邻舟琵琶·其一
作者：梁以壮
朝代：明

四空岑寂不知归，散入金沙茉莉围。错愕汉宫无地住，一声浮海有明妃。
夜泊汾水闻邻舟琵琶·其三
作者：梁以壮
朝代：明

此心流出玉壶欹，惊起鸳鸯不欲知。刀剪为谁停子夜，露将哀怨侍边儿。
夜泊汾水闻邻舟琵琶·其二
作者：梁以壮
朝代：明

幽思无邻白鹭汀，流云化水月泠泠。苍龙天外飞何去，恨逐蘋乡在渺冥。
夜泊汾水闻邻舟琵琶·其五
作者：梁以壮
朝代：明

花丛夜合恐惊残，似向相思一树弹。春恨肯埋洲上井，鹅黄小袖不知寒。
夜泊汾水闻邻舟琵琶·其四
作者：梁以壮
朝代：明

白头吟谱绝凄清，半入空虚半入苹。不怕聪明招嫉妒，阿谁红豆赠卿卿。
夜泊行台
作者：梁以壮
朝代：明

为客无常宿，吾生百折肠。西风三面水，明月一船霜。戍影灯初灭，僮痴梦独长。几回蓬背立，浮世又他乡。
夜雨
作者：梁以壮
朝代：明

初秋雨不歇，云暗四围深。何处看天地，通宵独抱琴。蛙声灯影入，鱼气瓦边沉。寂莫还如此，狂风讵到心。
大通寺晓望同李南强僧迹删
作者：梁以壮
朝代：明

精神与天阔，磅礴一为探。昨夜蛟螭斗，寒烟不落潭。渡无羊跨五，笑有虎溪三。郁郁馀灵气，衣冠仍在南。
大雪日登海幢僧阁有怀汉杨孚
作者：梁以壮
朝代：明

移洛苍松影已虚，危栏风冷意萧疏。雪姑此日空翻羽，绿瓦新禅竟变居。岭外共忘征汇始，卸庄谁念得名初。还他消长河图数，不似江潮易感予。
天露秭
作者：梁以壮
朝代：明

秭实名嘉植，争传天露中。健脾扶力惫，安胃驻颜红。辟谷殊多事，烧丹亦太工。何如因地道，谁说养生穷。
太白楼
作者：梁以壮
朝代：明

青山行访到螺山，树拥危楼昼不关。供奉放来随处所，神仙流落在人间。岂徒正殿惊番使，实有微辞讽玉环。我亦牢骚托诗酒，肯骑鲸背一吟閒。
妙高台谒苏文忠公遗像
作者：梁以壮
朝代：明

四面清临水，台幽古寺偏。大文昭日月，遗像肃山川。丹荔还堪食，青苗不易蠲。若非遭远谪，能得此閒缘。孤臣无定迹，时在画图中。一乞常州后，三移百粤东。微风吹玉带，馀韵起蚝桐。似解前生事，禅灯共影红。
妙高台谒苏文忠公遗像·其一
作者：梁以壮
朝代：明

四面清临水，台幽古寺偏。大文昭日月，遗像肃山川。丹荔还堪食，青苗不易蠲。若非遭远谪，能得此閒缘。
妙高台谒苏文忠公遗像·其二
作者：梁以壮
朝代：明

孤臣无定迹，时在画图中。一乞常州后，三移百粤东。微风吹玉带，馀韵起蚝桐。似解前生事，禅灯共影红。
孝陵
作者：梁以壮
朝代：明

备极艰虞势自乘，总非前古得相称。干戈尚笑谋秦动，贫贱谁知继舜兴。淮上晚云空易黑，鄱阳春水不曾澄。钟山草木无樵入，日落鹃啼问孝陵。
宫词
作者：梁以壮
朝代：明

八尺湘帘日夜垂，沉香烧尽理娥眉。世人不复怜颜色，欲乞黄金赂画师。
家人表有足病诗以寄候
作者：梁以壮
朝代：明

前月曾过一探看，不须为患我曾欢。昨朝更得传来信，今日兼知起复餐。手足于人兄弟似，功名当世水云观。秪应调养能强步，莫恨年来行路难。
宿华首台
作者：梁以壮
朝代：明

不识罗浮路，初寻华首台。云归灯影湿，人立鹤飞来。合掌移萝月，孤峰对茗杯。似闻半空语，门掩几回开。
宿店
作者：梁以壮
朝代：明

亦有村醪在，疲颜饮不红。半生茅店外，万里画图中。白草今宵梦，黄尘明日风。话谁劳顿好，能得似田翁。
宿濂泉寺
作者：梁以壮
朝代：明

石上听泉投寺宿，泉声绕石不停流。云沉远树千山夜，月落孤城一角秋。野鹤到窗寒入梦，明河隔座影当楼。閒心独与僧相对，忘却西风宋玉愁。
宿良田草阁
作者：梁以壮
朝代：明

停鞭只合沽村酒，野菜连根上一盘。邻妇夜舂吟外听，隔山残烧坐中看。松梢落月床全白，雪气冲裘影并寒。空有石波老巡吏，对人深解路行难。
宿见日亭
作者：梁以壮
朝代：明

独影孤亭宿，飞云衿抱中。海声上萝薜，夜半扶桑红。下屐疑无地，凭虚御有风。稚川如不见，长啸与谁同。
寄二弟以任
作者：梁以壮
朝代：明

一年老父不曾葬，魂魄荒凉恐易惊。看雨省风全仗弟，逐萍依荇愧为兄。白鹅未换留先泽，黄绢将残续旧成。共有七儿在家懒，步趋须汝引他行。
寄怀申岘山协领
作者：梁以壮
朝代：明

绥江归十日，未过戟门深。以我秋葭抱，思君明月心。郊居仍读易，城隔不闻琴。懒癖知能恕，蛮笺又至今。
寄武林王圣涛
作者：梁以壮
朝代：明

长沙归后两茫然，犹忆湖秋漠漠烟。官舍共吟曾几月，客途离恨已多年。孤山鹤影堪娱老，五岭花深但醉眠。疏阔幸闻佳弟子，话君无恙有新篇。
寒食避雨东林寺
作者：梁以壮
朝代：明

万叠浓云压寺垣，青苔一一长閒轩。禁烟坐久春衣薄，恨血愁兼冷雨繁。荒冢鹿归空远望，亡僧灯亮又斜昏。啼乌乱匝萧萧树，岂待清明始断魂。
寓粤秀山下李参军书舍
作者：梁以壮
朝代：明

踽踽凉凉又近秋，朱门深处自荒陬。窗开突见长鲸鼻，天落危疑一蜃楼。镇日云光连屋角，通宵松响入床头。万端分定无由想，添得新诗不外求。
对菊
作者：梁以壮
朝代：明

篱光通竹屋，霜色上幽襟。与尔相怜晚，临风顾影深。疏慵能寿世，静澹乃知心。莫恨馀衰草，纵横岂易侵。
对镜
作者：梁以壮
朝代：明

秋水入怀抱，相知尔独亲。家无双老大，须变几茎新。四十一年事，东南西北人。红颜何药驻，况乃在风尘。
寻梅
作者：梁以壮
朝代：明

人烟离渐远，心已觉香温。路入春消息，山通夜梦魂。霏霏仍小雪，漠漠又孤村。几折湖桥外，相留到月昏。
将往江陵路过澧州有怀先祖台山公旧治
作者：梁以壮
朝代：明

龙山犹隐远烟中，一入兰江路易通。勒马石桥看落日，读碑棠荫忆先公。孤城似画还依旧，流水无情尽向东。浮世几回悲代谢，照人秋烧隔原红。
山叟
作者：梁以壮
朝代：明

谁复能拘束，闻骄耳便聋。懒因训鹿豕，老不见兵戎。度月吟梁父，眠云忆谢公。亦知人富贵，汉水乱流中。
山径
作者：梁以壮
朝代：明

数里通茅屋，松涛里面行。野花三月亚，水石一边明。载酒人来少，为吟独立清。近开兰菊坞，寂寞有谁争。
山札
作者：梁以壮
朝代：明

一片能怀袖，三年又至今。岚开书鸟迹，谷冷吐兰心。月色照梁寂，松花落径深。拾遗无李渤，相约过幽林。
山笛
作者：梁以壮
朝代：明

虫响忽若失，鸣鸣四嶂开。冷云高不动，幽壑众相哀。往事隋宫柳，伤心汉苑梅。那知衰谢意，都在曲中来。
山翁
作者：梁以壮
朝代：明

礼数损真朴，佯狂不事文。薜衣青冉冉，鹤发白纷纷。心阔清似瀑，身閒高入云。有书藏石穴，还恐始皇焚。
山阁
作者：梁以壮
朝代：明

尘机人不息，城郭日劳劳。空见侯门肃，那知山阁高。四时展图画，万物奏云璈。未敢骄王谢，乌衣半草蒿。
岁暮
作者：梁以壮
朝代：明

五十此岁暮，萧条不易过。租因淫雨失，债为酒赊多。寒月澹四壁，古琴鸣一歌。妻儿岂忘俗，其奈懒人何。
岳忠武庙
作者：梁以壮
朝代：明

宋朝南渡入馀杭，故宅空留万感将。战马返河中国冷，恨云沉汴两宫亡。刘生似抱非长啸，管氏之心在一匡。为象此时坤上六，极天阴气是秋霜。
峋石
作者：梁以壮
朝代：明

平生耽山水，素性爱奇石。奇石产英山，半归千金宅。六月入浈阳，沿厓探深僻。采之愿过奢，选一每弃百。舟次沙溪头，短衣乘浅屐。涧壑飞寒泉，泉声咽唧喈。残雾拨不开，著手得盈尺。峰并两巉岩，外著山乳积。三浣露光华，桃花是颜色。十日住舟中，珍重斋圭璧。圭璧易丧亡，贾祸徒惋惜。何如尔潜光，抱真全精魄。世事难免磨，不磷信坚瘠。携归置虚窗，与尔性所适。右有青花砚，左有古图籍。松竹一径深，风雨共岑寂。阑干图云烟，会心岂形迹。
崧台
作者：梁以壮
朝代：明

独上崧台一听钟，憬然翻忆往年冬。林飞暮雨惊雄雉，州卷朝风泣亢龙。峡口石声无汉阵，栏边树色有秦封。不堪望入崖门去，如此伤心又几重。
平洲莫即秋索字馈兰为谢因赋答
作者：梁以壮
朝代：明

临池偶为忆兰亭，君乃移兰到野扃。花欲胜鹅开更白，地因留橘荫常青。五湖浪迹还家老，一径撩烟养性灵。从此山阴分小僻，满窗风雨写黄庭。
并蒂莲
作者：梁以壮
朝代：明

香艳双凝立，知为姊妹行。梦能通翡翠，魂欲化鸳鸯。含璧承珠露，同心在水乡。媚人如待嫁，肩右是娥皇。
并蒂菊
作者：梁以壮
朝代：明

相爱在澹薄，兹情知者希。结将成晚节，交以共秋晖。狎昵人争尚，单寒世所讥。同心那可少，閒雅不相违。
废藩马房
作者：梁以壮
朝代：明

水落烟消一厩园，数株残柳似孤村。当时朱邸今何在，闲上骅骝且尚存。
弃妇词
作者：梁以壮
朝代：明

郎情若浮云，妾心似明月。明月有时亏，妾心无时缺。郎病妾当勤，妾病不当问。妾心欲死郎，悔郎转骄吝。
弃妇词·其一
作者：梁以壮
朝代：明

郎情若浮云，妾心似明月。明月有时亏，妾心无时缺。
弃妇词·其二
作者：梁以壮
朝代：明

郎病妾当勤，妾病不当问。妾心欲死郎，悔郎转骄吝。
归去
作者：梁以壮
朝代：明

归去且归去，吾庐自一天。静能存耳目，贫不碍山川。岁晚兰犹吐，粮微鹤亦坚。半裘明月下，点检旧诗篇。
归燕
作者：梁以壮
朝代：明

垂柳湖堤尽，深宫汉已非。世人殊琐琐，而汝莫依依。能舞终衰宠，封王不易归。山林为得计，何独感秋晖。
很石
作者：梁以壮
朝代：明

很石泠泠夕照红，千秋人想武侯风。三分画在茅庐下，一策谋诸野寺中。岂与阵图同作用，从无云触抱鸿濛。似羊倘是神仙物，已破曹瞒合论功。
怀罗浮
作者：梁以壮
朝代：明

未能谢尘俗，心已在罗浮。名利难为钓，神仙或可求。任人笑痴拙，于我得优游。准拟幽栖去，梅村定石楼。危真亦已久，渐老悔前非。易卜天山遁，诗吟泌水饥。白烟丹灶火，青薜野人衣。异草供朝夕，能令病骨肥。山半云行雨，三更日照林。人间都在梦，世外岂多阴。以此发清啸，同谁弹古琴。若逢乌利子，还可结知心。
怀罗浮·其一
作者：梁以壮
朝代：明

未能谢尘俗，心已在罗浮。名利难为钓，神仙或可求。任人笑痴拙，于我得优游。准拟幽栖去，梅村定石楼。
怀罗浮·其三
作者：梁以壮
朝代：明

山半云行雨，三更日照林。人间都在梦，世外岂多阴。以此发清啸，同谁弹古琴。若逢乌利子，还可结知心。
怀罗浮·其二
作者：梁以壮
朝代：明

危真亦已久，渐老悔前非。易卜天山遁，诗吟泌水饥。白烟丹灶火，青薜野人衣。异草供朝夕，能令病骨肥。
慈元殿题壁
作者：梁以壮
朝代：明

何曾绝岛辟荆榛，无地为宫避战尘。倾覆爱存惟太后，流离仁有独三臣。勤王诸路烽烟断，入寇孤军海上陈。泣血此时飞不散，化鹃啼恨汴杭春。
戊子小除夜
作者：梁以壮
朝代：明

今年小除夜，安似去年时。不见老成父，兼无第五儿。对灯犹旧影，告灶是新辞。报说春消息，三更到海湄。
抗风轩
作者：梁以壮
朝代：明

百年心血犹滋草，草色含诗若起予。先辈一开前代社，后人三复五家书。山川秀处吟经用，风雨深时思欲馀。近日艳词秋水濯，阿谁还继曲江初。
报资寺题壁
作者：梁以壮
朝代：明

浮云出没终无定，白雨飞残冷四郊。此地绿杨谁抱恨，一声钟磬夕阳坳。灯影幢幢草色萋，短墙一半旧湖堤。雄心日暮应消尽，槛外空闻谢豹啼。吟对枯禅手独叉，山川寒入片心赊。西园昨夜吹风雨，一径萧萧葬落花。百战屠城岂是功，青郊野鬼泣寒空。至今寺外苍苔月，照入阑干午夜风。宫阙犹存隔薜萝，一抔斜日几人过。醉魂未必依寒寺，应入青州作酒魔。
报资寺题壁·其一
作者：梁以壮
朝代：明

浮云出没终无定，白雨飞残冷四郊。此地绿杨谁抱恨，一声钟磬夕阳坳。
报资寺题壁·其三
作者：梁以壮
朝代：明

吟对枯禅手独叉，山川寒入片心赊。西园昨夜吹风雨，一径萧萧葬落花。
报资寺题壁·其二
作者：梁以壮
朝代：明

灯影幢幢草色萋，短墙一半旧湖堤。雄心日暮应消尽，槛外空闻谢豹啼。
报资寺题壁·其五
作者：梁以壮
朝代：明

宫阙犹存隔薜萝，一抔斜日几人过。醉魂未必依寒寺，应入青州作酒魔。
报资寺题壁·其四
作者：梁以壮
朝代：明

百战屠城岂是功，青郊野鬼泣寒空。至今寺外苍苔月，照入阑干午夜风。
拟谢康乐游永嘉山水
作者：梁以壮
朝代：明

绿嶂日夕深，江屿两峰峭。无以遣幽怀，索异纵瞻眺。新道倍周折，众壑深窈窕。林木抱翳郁，□日舒寒照。积叶杖履滑，薜萝引泉窍。观流寻止处，微鳞懒垂钓。密岩绝人烟，霜清鹧鸪叫。阴晴既无时，变幻不可料。天地蕴文章，鸿濛发光耀。物各含馀情，万籁争相召。旷渺动疏散，空虚倚清啸。
挽户部朱晓村
作者：梁以壮
朝代：明

我到京华懒谒人，君来访我得频频。夜风一卷闻星落，诗草重看有梦亲。沅水尚耕廉吏惠，庸关犹饱赈官仁。生平底事无虚约，结社归林恨不真。
掷砚亭怀抱真先生
作者：梁以壮
朝代：明

奉贵且凌贱，趋闱亦近情。隶人严搜简，高士薄功名。道学归无欲，翎毛画又生。至今樵谷上，犹祭以兰蘅。
放舟黄竹岐观荔
作者：梁以壮
朝代：明

年来客路羁燕鲁，归是离支五月天。潮气欲生随水鹤，竹林过尽系兰船。明霞艳雾千重雀，疏雨微风两岸蝉。桥畔石榴争妒处，何人沉醉小楼眠。
文丞相二烈女祠
作者：梁以壮
朝代：明

风涛日月失光辉，独有纲常耀四围。父化杜鹃三月去，女成精卫一双飞。冰壶影共群妃泣，环佩魂随太后归。五百年来愁未散，荒祠为汝荐山薇。
新菱
作者：梁以壮
朝代：明

只在浮沉里，生来一自凉。味疑初食厚，角以渐看长。近似村多雨，才深水半塘。媚人红与绿，未得到岩廊。
旅怀
作者：梁以壮
朝代：明

如何为客泪，一一逐啼乌。闾久无人倚，庭空仗弟趋。寄书劳楚驿，得梦语奚奴。慎莫多霜雪，貂裘敝五湖。
易水
作者：梁以壮
朝代：明

曾饯荆轲两岸愁，至今风雨不胜秋。沙非博浪成锥立，水向黄河变血流。乱国合纵心易散，危时知己命难酬。芦花日落渔人老，犹唱悲歌倚钓舟。
易秋河自楚归又往端州作送
作者：梁以壮
朝代：明

六年一见韩山外，一别韩山又六年。浮世即教如好梦，故人能有几离筵。我曾苦句投罗水，君返枯藤破岳烟。莫漫端州仍滞迹，珠江吟泛木兰船。
星岩
作者：梁以壮
朝代：明

乍入不知处，山风逆面凉。四时似飞雨，几折透湖光。倒碛分辰宿，流声合徵商。避秦当日叟，此地却遗忘。
春朝郊行
作者：梁以壮
朝代：明

漠漠东郊上，方升日照容。白驹司姣仆，春服到高松。草色青归眼，涛声阔入胸。无穷芳意外，云起看新龙。
春衣
作者：梁以壮
朝代：明

春衣轻且适，閒更自生欢。谁拂青云去，吾思采蝶看。身随元气转，天与太和安。为践儿童约，临风水石端。
是岸庵
作者：梁以壮
朝代：明

欲将幽思逐渔航，乘着朝声上石梁。带雾雨飞垂柳寺，抱琴人向枕溪廊。前山面面当窗寂，春鸟声声隔树藏。地绝红尘今始到，十年辜负水云乡。
晓梅
作者：梁以壮
朝代：明

人老在天地，偏宜雅静中。心清存夜气，头白立晨风。澹素可能久，精神更不穷。襟期有如此，应与晓梅同。
晚泊湘潭
作者：梁以壮
朝代：明

琵琶峰下夕阳明，粉堞逶迤见楚城。两岸白烟飞不起，一天寒雪落无声。樵童尚忆歌萍实，渔夫犹悲道屈平。多少旅怀开未得，岂堪还听古人情。
晚过中宿峡
作者：梁以壮
朝代：明

雨后斜阳半，虹霓草面生。有山皆画意，无水不琴声。薄雾空犹湿，潜蛟影欲呈。曾闻老僧说，幽险似人情。
有客说近闻场屋兼取诗赋素能必售因信口示之
作者：梁以壮
朝代：明

李杜科名薄，高才大半沉。天无西北角，人有万千心。造化谁看破，聪明鬼忌深。秪当聊自得，吾自写吾吟。
有感
作者：梁以壮
朝代：明

本是寻常事，时艰不易行。外愁攻四面，独立似孤城。野阔猿无迹，天高鹤一声。未能閒数物，寂寞亦劳生。
有托招予谒门下者诗以代柬辞之
作者：梁以壮
朝代：明

秪恐负知己，沉吟故草莱。书为垂老癖，心已及秋灰。有鹿归蕉梦，无珠保蚌胎。甘贫讵免醉，迂拙是从来。
望气楼
作者：梁以壮
朝代：明

此地昔人曾望气，我登危槛独悠然。灵洲尚抱千重郁，名世谁生五百年。欲起鱼龙惊日月，不随风雨变山川。如何几个穷朋友，想住鳌溪去学禅。
望雨
作者：梁以壮
朝代：明

冷风逆面吹，黑猪度溟氿。平影涵远峰，浓云欲坠水。瞬息河汉间，潇飒下庐里。一片断夕晖，渚烟飞不起。鸥鹭共横斜，锦帆入萍趾。村树失依微，花田白如沚。嗟予楼中人，隐忧昨无已。古陌满东南，三月阁耒耜。林木鸣催耕，涧壑断流涘。十日无麦禾，金粟崇朝侈。天地从来心，造物有谁使。莫便垂玉霓，閒园发兰芷。
朝云墓
作者：梁以壮
朝代：明

前峰学士遗祠在，孤冢蛾眉尚独依。芳草路长春雨歇，细风环冷夜魂归。空闻乳燕调新舌，欲剪晴云作艳衣。惟有鹅城旧花木，至今红掩美人扉。
木瘿盘
作者：梁以壮
朝代：明

閒将木瘿作春盘，爱抱山林气不乾。物亦有情多病好，我方随地得贫欢。当因朴拙人怜少，莫道幽虚器使难。何处锦围矜玛瑙，败于奴隶太无端。
朱明洞
作者：梁以壮
朝代：明

勾曲来云气，云深四百巅。洞中藏万象，日夜星辰悬。岂有真人出，如闻清啸前。此时心里血，一一化寒泉。
朱竹
作者：梁以壮
朝代：明

最是罗浮竹，猗猗百尺殊。世人皆尚紫，而独好呈朱。似得南方正，何妨直到孤。名园争艳媚，衰落绛花趺。
杂诗
作者：梁以壮
朝代：明

秋气四山寂，拂云欲弹琴。聊以发清啸，天风吹我衿。我衿白露零，起立空山岑。耿耿不得寐，遥望烟云深。无聊策短筇，薄采苓与芩。合以舒烦郁，寒泉照吾心。性僻寡所欢，山水乃夙嗜。嘿以相感深，安必仁与智。登岳拂虹鬐，临湖探鲸鼻。乾坤豁四空，襟怀复何累。鸥鹤相去来，麋鹿不招至。子明服鱼轻，洪厓饮液醉。微尚岂在多，激楚伫兰次。即恐出泥涂，曳尾向人坠。何不决蹯去，补导日为事。往事不再得，来日讵可知。红颜乃有待，白首徒伤悲。气志逊年少，年少骄所期。拟彼老已丑，拟我少且姿。眄彼东流水，老少瞬息移。气志亦复在，老去情相随。命无百年固，无闻复何为。搜奇入层岩，乃得一片玉。文章贵不雕，温润照人目。抱之且十袭，毋乃保双足。叶公称好龙，燕石乱心曲。物珍非其年，毋为贾祸速。李斯忆黄犬，石崇悔珍宝。上蔡打猎时，直欲射鹿倒。锦障十里开，亦复自欲老。快心不知极，江河势瀚灏。天岂爱骄盈，彼已得志早。胡不鉴劳人，终日求草草。草草不易得，百端在怀抱。人生富贵心，役役谁能免。炙手冷可热，涸鱼流乃转。文鳐飞触纶，四足鲤亦软。化虎能食人，已非貙氓面。守如处子身，身岂遽云贱。犊子但随时，颜容莫与辨。炼石可补天，聚灰可止水。人力尽能为，变故亦无已。水流不争高，乃安而无滞。入岩发怪想，登峰欲穷视。吾心万状生，万物乃妒忌。所以达人心，贵适而已矣。槿艳不耐风，松坚不籍雨。人生几变更，迅电讵入土。毋为大行獶，轻试自伤努。刍狗爱岂终，巴蛇以象取。为乐自有初，北门亦何窭。饥屑药为糇，渴饮木为乳。相彼黄莺儿，高并婴母赤。秋气木叶零，四空渺无机。天心尔飞鸣，顾盼山梁侧。如何海上鹠，外貌似相得。阴晴慎往来，险恶如鬼蜮。万事从中来，有酒可解忧。云烟变倏忽，微阳照西楼。步兵乞校尉，供奉市上留。人前趋不急，风尘伤貂裘。醉卧不复忆，空庭飞白鸥。
杂诗·其一
作者：梁以壮
朝代：明

秋气四山寂，拂云欲弹琴。聊以发清啸，天风吹我衿。我衿白露零，起立空山岑。耿耿不得寐，遥望烟云深。无聊策短筇，薄采苓与芩。合以舒烦郁，寒泉照吾心。
杂诗·其七
作者：梁以壮
朝代：明

炼石可补天，聚灰可止水。人力尽能为，变故亦无已。水流不争高，乃安而无滞。入岩发怪想，登峰欲穷视。吾心万状生，万物乃妒忌。所以达人心，贵适而已矣。
杂诗·其三
作者：梁以壮
朝代：明

往事不再得，来日讵可知。红颜乃有待，白首徒伤悲。气志逊年少，年少骄所期。拟彼老已丑，拟我少且姿。眄彼东流水，老少瞬息移。气志亦复在，老去情相随。命无百年固，无闻复何为。
杂诗·其九
作者：梁以壮
朝代：明

相彼黄莺儿，高并婴母赤。秋气木叶零，四空渺无机。天心尔飞鸣，顾盼山梁侧。如何海上鹠，外貌似相得。阴晴慎往来，险恶如鬼蜮。
杂诗·其二
作者：梁以壮
朝代：明

性僻寡所欢，山水乃夙嗜。嘿以相感深，安必仁与智。登岳拂虹鬐，临湖探鲸鼻。乾坤豁四空，襟怀复何累。鸥鹤相去来，麋鹿不招至。子明服鱼轻，洪厓饮液醉。微尚岂在多，激楚伫兰次。即恐出泥涂，曳尾向人坠。何不决蹯去，补导日为事。
杂诗·其五
作者：梁以壮
朝代：明

李斯忆黄犬，石崇悔珍宝。上蔡打猎时，直欲射鹿倒。锦障十里开，亦复自欲老。快心不知极，江河势瀚灏。天岂爱骄盈，彼已得志早。胡不鉴劳人，终日求草草。草草不易得，百端在怀抱。
杂诗·其八
作者：梁以壮
朝代：明

槿艳不耐风，松坚不籍雨。人生几变更，迅电讵入土。毋为大行獶，轻试自伤努。刍狗爱岂终，巴蛇以象取。为乐自有初，北门亦何窭。饥屑药为糇，渴饮木为乳。
杂诗·其六
作者：梁以壮
朝代：明

人生富贵心，役役谁能免。炙手冷可热，涸鱼流乃转。文鳐飞触纶，四足鲤亦软。化虎能食人，已非貙氓面。守如处子身，身岂遽云贱。犊子但随时，颜容莫与辨。
杂诗·其十
作者：梁以壮
朝代：明

万事从中来，有酒可解忧。云烟变倏忽，微阳照西楼。步兵乞校尉，供奉市上留。人前趋不急，风尘伤貂裘。醉卧不复忆，空庭飞白鸥。
杂诗·其四
作者：梁以壮
朝代：明

搜奇入层岩，乃得一片玉。文章贵不雕，温润照人目。抱之且十袭，毋乃保双足。叶公称好龙，燕石乱心曲。物珍非其年，毋为贾祸速。
松花
作者：梁以壮
朝代：明

半与涛声散翠微，幽香含露亦知希。谁人独立柴门外，远意萧萧对夕晖。
松针
作者：梁以壮
朝代：明

一一洗山雨，松针色自苍。不为儿女用，宁解补缝忙。学制那讥及，因心漫刺将。从来是高洁，无取见微长。
柬复钱塘周晓苍
作者：梁以壮
朝代：明

劳动来书问寂岑，近来惭愧语知心。无风亦读陈琳檄，有虑难消杜甫吟。千里路遥同向背，十年人老任升沉。闻君著述西泠外，鸡豆秋肥烟又深。
柳烟
作者：梁以壮
朝代：明

未许莺啼破，依微隔断虹。我心如郁结，何处有虚空。万里河桥外，三年客路中。不知隋昨日，春暗几离宫。
柴门
作者：梁以壮
朝代：明

几年爱幽僻，镇日掩柴门。落叶空惊犬，斜阳不入园。松风度山外，石藓上烟痕。却少人来往，桥边自一村。
栀子花
作者：梁以壮
朝代：明

夜半微风到玉床，碧纱疏影度柔香。可曾移入深宫去，虢国夫人爱淡妆。碧阑人倚欲忘愁，露重三更旖旎流。说与街头卖花者，不须长结素馨毬。漫把琼姿傍翠钿，着于微月更堪怜。如何共对閒无语，怪得时人唤白禅。花气当帘未寂岑，客边无梦夜沉沉。不须结实成凉药，已解平生郁结心。素心原不上胭脂，不及春风却赠谁。香腻重门关不住，几曾轻许外人窥。残雾泠泠过短垣，晓风吹不散香温。分明昨夜天孙女，剪落春绫带粉痕。
栀子花·其一
作者：梁以壮
朝代：明

夜半微风到玉床，碧纱疏影度柔香。可曾移入深宫去，虢国夫人爱淡妆。
栀子花·其三
作者：梁以壮
朝代：明

漫把琼姿傍翠钿，着于微月更堪怜。如何共对閒无语，怪得时人唤白禅。
栀子花·其二
作者：梁以壮
朝代：明

碧阑人倚欲忘愁，露重三更旖旎流。说与街头卖花者，不须长结素馨毬。
栀子花·其五
作者：梁以壮
朝代：明

素心原不上胭脂，不及春风却赠谁。香腻重门关不住，几曾轻许外人窥。
栀子花·其六
作者：梁以壮
朝代：明

残雾泠泠过短垣，晓风吹不散香温。分明昨夜天孙女，剪落春绫带粉痕。
栀子花·其四
作者：梁以壮
朝代：明

花气当帘未寂岑，客边无梦夜沉沉。不须结实成凉药，已解平生郁结心。
桐雨
作者：梁以壮
朝代：明

疏雨清逾响，玄音在碧桐。日冥金井外，人立草堂中。四面尘俱冷，吾心迹亦空。如何抱焦尾，流水奏郿宫。
梅梦
作者：梁以壮
朝代：明

泠泠溪畔月中亲，多恐深情认不真。澹素衣裳那入世，清香魂魄易迷人。精神但结平生爱，消息谁通半夕因。天地自来皆梦薮，怪他何独是梅身。
楚中
作者：梁以壮
朝代：明

君王龙御覆江萍，才子冤魂上杜蘅。似此尽关天有数，使人徒恨水无情。梦沉巫峡云难断，泪暗荆门玉又生。十五女儿还学舞，夜深何处紫箫声。
楚霸王庙题壁
作者：梁以壮
朝代：明

画谋已去莲花幕，歌舞空飞蛱蝶裙。欲定中原凭一力，遂令垓下散千军。灰沉渭水馀烽火，树暗江东又暮云。韩信智仍烹走狗，西风人立也怜君。
横水衙斋梅花将开诗以速之
作者：梁以壮
朝代：明

曾是孤村一种春，石阑深处似无邻。纵临夜月仍怀土，犹抱明珠不赠人。南国冷微偏独懒，此心愁尽始相亲。东风消息将潜入，欲托冰弦上雪新。
横水衙斋看梅
作者：梁以壮
朝代：明

粉署墙高隔石泉，香温飞出散寒烟。似谁佩玉非无德，即尔含冰亦有年。孤影秪当同客寄，黄昏不欲尽人怜。林逋去后应坚守，莫问家山旧土田。
次韵答叶介如
作者：梁以壮
朝代：明

惭愧无才亦受憎，柴门深闭是何能。知君懒癖多同我，在世穷儒尽似僧。落日苦吟将近怪，零星谋食尚来朋。浮云苍狗时时变，博得虚名讵有凭。
次韵答家仲鸾招居南村
作者：梁以壮
朝代：明

五岳归曾作一园，卜居还拟入南村。因无负郭田来食，得免催科役到门。先代乱馀诗与礼，此生愁老弟和昆。斜阳处处吹风雨，鬼啸猩啼不忍言。
江云
作者：梁以壮
朝代：明

空阔孤逾白，蓬莱隔几重。抱愁难化水，含雨不归龙。渡口立残月，天边作一峰。多情如有此，临镜惜秋容。
沉香浦
作者：梁以壮
朝代：明

贪泉已歃不怀金，香又争传此处沉。一片麝兰寒化石，百年冰雪冷为心。天高薄雾龙涎气，岸古清风玉屑音。亦有后来投砚者，寥寥云水共相深。
沛中
作者：梁以壮
朝代：明

一入徐州一路长，几家鸡犬共斜阳。书生已老无姬梦，云气空传有汉乡。二世殿门焚犴狴，六王宫瓦落鸳鸯。独馀残槛寒烟下，感激歌风泣数行。
洋白茶花
作者：梁以壮
朝代：明

始识洋茶别一丛，自来埋没陋乡中。云光几片含馀素，涛气千层洗尽红。薄世绮罗心似月，照人冰雪腋生风。天涯旧贡珊瑚树，春色何曾入汉宫。
洗耳池
作者：梁以壮
朝代：明

空濛到此肃衣冠，岂有时非道援难。却向流泉甘自老，不知洗耳竟何欢。一边清影无牛饮，三月幽光见雀团。后世利名心太躁，古人高尚未应弹。
流花桥
作者：梁以壮
朝代：明

苑昨甘泉暮，山桥水四通。妆残梳更绿，花掷泛犹红。香雾迷楼阁，春心结螮蝀。六朝有脂粉，亦付一流中。
流霞岛
作者：梁以壮
朝代：明

几岩行访到流霞，信是神仙别有家。五岭分来孤壑僻，一天垂下七星华。平湖浅浅低飞鹤，远树微微躁立鸦。更指断桥红见影，好乘轻艇入桃花。
浣纱江
作者：梁以壮
朝代：明

苧萝山下一边明，话到西施众尚惊。人世却难无所遇，女儿能用有功名。笑倾吴国心殊苦，颦在东村貌欲争。我自往来浣纱口，秋风疏雨见兰蘅。
浮丘井
作者：梁以壮
朝代：明

罗浮昨寄丹泉水，转忆浮丘日又残。石底有龙秋不涸，山头无雨夜生寒。红尘已没交梨灶，白鹤犹归晒药栏。未识仙人何处去，珊瑚拾作钓鱼竿。
海幢寺放水灯
作者：梁以壮
朝代：明

放灯恰好月朦胧，佛事惟求幻与空。两岸芙蓉开在水，一声杨柳静无风。远当星影相衡白，习见鱼心不怯红。池底劫灰如可忏，何妨长照大江中。
海幢寺舍利塔歌
作者：梁以壮
朝代：明

杨孚故庐洛阳雪，松枝即是琼瑶树。杨孚一去千百年，杨孚祠屋自朝暮。祠屋高在秀山阳，秀山巍巍不易赴。河南本是杨孚名，杨孚第宅是其故。第宅今变为僧居，僧居从来僧不悟。山林百亩佛殿开，中立一塔说幻寓。塔上佛像中佛骨，骨名金沙亦无数。金沙死骨能利人，活佛当时能普护。普护外国不得知，中国有神亦屡屡。杨孚生前世称贤，死后庙貌亦静素。岂力不若佛力大，圣贤博施事难措。虚无佛法那可窥，世事浮沉不相顾。僧家寂寞要久长，白石泠泠结牢固。白石出在端州旁，气抱星岩夜光注。七层灯影玉一围，上逼诸天下凝冱。利己利人僧不言，日掩禅关但挥麈。有时放生倚石塔，白石玲珑通鸟语。群鸟向塔塔欲动，似知不知如欲诉。何如深潭一白鹅，或起或伏自风雨。
海珠
作者：梁以壮
朝代：明

天地来磅礴，三城挹太和。中流长砥柱，频历几风波。灵气随潮凸，含光见月多。朱明开一户，不是宅神螺。
海菭
作者：梁以壮
朝代：明

青菭有馀绪，浮海独缠绵。日出能含影，龙归得抱涎。秪当生水国，不欲到人烟。若使克彝鼎，山珍无此鲜。
清明日
作者：梁以壮
朝代：明

文草杯棬在，清明分外愁。白云随眼到，红泪入肝流。世上无长梦，谁终免一丘。赤松吾欲访，还恐涉虚浮。
渔父
作者：梁以壮
朝代：明

得鱼频换米，不知米价增。但言鱼日贱，官税又来徵。
游匡山
作者：梁以壮
朝代：明

始识庐峰次第攀，一时襟抱十分閒。鸿濛有地寻常外，巉峭离天尺五间。树积拥阴通寺径，瀑飞流响到江湾。近来儒老烟霞半，莫问前人几住山。
游庭院庄山
作者：梁以壮
朝代：明

庄山夹水依孤寺，近拥孤城昼亦寒。云竦鹤声过树杪，海翻龙气上岩端。凌风欲听王乔落，倚石频思叔夜弹。托慕九霄犹未得，疏襟人独揽幽兰。
游粤秀山各园亭
作者：梁以壮
朝代：明

朝台久荒没，作景各为区。地主无南武，园亭有大夫。松涛惊耳湿，花气入胸腴。独怪峰峦在，依然古画图。
游西湖
作者：梁以壮
朝代：明

二月风和放小桡，分明如画不能描。两山中立开双井，一水平铺过六桥。转眼楼台天半出，照人花草路争娇。微吟独倚残阳外，谁是林逋鹤为招。
湘上
作者：梁以壮
朝代：明

天地不可测，阴晴变晓昏。何人在湘水，独自望秋原。萍实无因见，冤魂欲共论。度湾三十六，怀抱此时繁。
滕王阁
作者：梁以壮
朝代：明

薄寒天色照帘栊，草木初乾漠漠中。万里唐封留一瓦，三秋人立听高鸿。烟云影入匡山北，丝管声流范蠡东。雅宴不逢阎伯屿，半帆徒有昨宵风。
灯花
作者：梁以壮
朝代：明

夜夜汝相对，孤心不作灰。事非曾意及，花似为春催。短睡人初觉，疏窗月未来。莫言消息晚，襟抱一时开。
烟筒
作者：梁以壮
朝代：明

岂尽投时好，烟筒亦所需。吹嘘全入世，持握半分奴。不律何轻重，为云在有无。平生一相见，惟尔易相娱。
烧炉
作者：梁以壮
朝代：明

香烟吹已歇，金兽半尘埃。只合添新炭，还堪保旧灰。于人能养性，为物亦成才。寂寞明窗里，辛勤十载来。
牧羊
作者：梁以壮
朝代：明

乱石荒原外，烟深影共邻。入山非背世，为物亦依人。一啸微阳下，数茎白发新。长年披五羖，不是牧羊贫。
独夜读海忠介集
作者：梁以壮
朝代：明

懒学空惊古直臣，梦魂相对益相亲。猺黎不死终留恨，奸佞难诛独敢陈。一代遗编心迹远，五更残烛墨痕新。白茅江上过祠屋，村父犹争荐绿蘋。
独昼
作者：梁以壮
朝代：明

欲学儿童事，阶前采草行。更无人共斗，两手决输赢。
玉瓶
作者：梁以壮
朝代：明

瓦砾非所贵，无暇彻底澄。爱花添洁水，当座见良朋。气煖宜幽独，心虚入夜灯。在山犹自抱，器汝亦何凭。
玉轸
作者：梁以壮
朝代：明

玉轸还堪用，冰弦讵易弹。疾徐吾自主，清浊汝为官。五岳空濛气，孤窗静昼寒。古音犹蕴蓄，不道转移难。
玉钩斜
作者：梁以壮
朝代：明

香粉惊人世，江都帝子家。只今荒草外，犹有玉钩斜。
生日
作者：梁以壮
朝代：明

故旧凋零过大半，儿曹婚娶正艰难。空存鹤骨分柴瘦，不损梅花共岁寒。诗句渐真归到拙，菜根当足易为安。重游万里能飞马，有约来春看牡丹。
甲申自述
作者：梁以壮
朝代：明

有时独立空长啸，却类无心一野僧。懒向山林事生产，愧将文字结良朋。曲衣沉醉东邻酒，补屋常牵隔树藤。每过人家便终日，不知谁爱与谁憎。
画松
作者：梁以壮
朝代：明

不曾买得栽松地，画得虬松便有情。山气势从心里动，海涛声在耳边生。七层翠拥人难隐，十八年来梦未成。却怪耐寒神独老，帝秦知汝素能轻。
画莺
作者：梁以壮
朝代：明

似剪春云落小轩，莫惊无语又黄昏。西风过后仍留尔，不为炎凉去住门。
留侯授剑图
作者：梁以壮
朝代：明

当日亡秦势尚孤，更寻人杰共相扶。亦知汉主多骁将，不及淮阴一钓夫。惊吕沙边云欲暗，报韩心里血难枯。如何授剑功成后，去访神仙莫与俱。
病马
作者：梁以壮
朝代：明

伏枥日已久，桃花减却春。是谁能相尔，非老不骄人。梦入千军劲，心飞万里频。以兹劳在抱，愁似怯风尘。
登吴城山亭望鄱阳湖
作者：梁以壮
朝代：明

空阔一边白，秋光澹到天。数声传信雁，几点渡湖船。已久无龙斗，安知有蜃眠。登临非独我，怀抱独茫然。
登大别山
作者：梁以壮
朝代：明

长江有界水潺潺，两岸苍茫不易閒。一夜锁沉馀石穴，十年人到恨关山。高天斗沫依微里，南国鱼龙掩映间。日落数声渔子唱，半非吴楚旧腔蛮。
登楼
作者：梁以壮
朝代：明

来往三楚间，凉凉一孤客。惟有此山川，赏心共晨夕。衡岳七十峰，历历神与役。洞庭蚌作帆，飞入云梦泽。三十六湾南，子美恣所适。归来孟襄阳，高吟鹿门僻。如何欲依人，王粲楼萧索。遥指赤松村，秋云一片白。楼外日车马，风尘骄绮陌。焉知楼中人，百感在寂寞。斜阳照楼芜，楚宫馀残磶。一啸冷长空，四嶂风雨激。
登泰山
作者：梁以壮
朝代：明

巍巍东岳绝尘喧，直上南天第一门。秋草渐衰寻古迹，暮烟将散见中原。到襟清气山仍淡，入望长河水自浑。金顶立时看万象，乃惊群巘此为尊。
登潭洲草阁
作者：梁以壮
朝代：明

傍晚南风正，萧萧半似秋。山盘三面立，水抱四边流。斲石层云入，耕田小麦收。酒酣人独倚，清籁助长讴。
登白云山
作者：梁以壮
朝代：明

拨云高立思漫漫，百粤河山错绣看。龙穴水从秋涨暖，鹅潭风向午翻寒。三城总结于湖上，五岭遥通自岳端。佳气说今犹未散，愿投林下谢衣冠。
登粤秀山
作者：梁以壮
朝代：明

近海松涛引百川，不堪流水似流年。人登画阁忘南武，谁立空山忆九贤。乱草有花皆宿蝶，夕阳无地不侵烟。三城鸡犬非前物，鼠杂狐狸踞稻田。
登粤秀山避暑道院
作者：梁以壮
朝代：明

山高不似在重城，海气山风两两清。汉苑尽更为别业，武王曾亦学长生。一边小雨成将晚，万叠浮云看独轻。此地近来残踏少，倚阑红叶照人明。
登虎丘
作者：梁以壮
朝代：明

山水千年尚抱灵，太湖一片护重屏。龙成天子难埋气，虎在人心莫问形。茂苑燕新烟里见，横塘蛙乱雨中听。书生独背斜阳立，看鹿春归草又青。
登衡山
作者：梁以壮
朝代：明

渺渺秋烟接叠屏，祝融高立断空青。峰峦一面开南岳，泉水争流入洞庭。万木鸿濛馀太古，九州霜雪未沉冥。始知大易垂离象，犹有含章见地灵。
白蝴蝶
作者：梁以壮
朝代：明

岂无颜色媚花欢，露湿春绫昼未乾。恐卧碧桃人不见，但过红杏尔堪看。香黏粉重风犹细，影带烟微月正残。须向青山养幽洁，六朝深苑已荒寒。
白鹤
作者：梁以壮
朝代：明

白鹤白鹤情最閒，托足高向长松树。飞鸣在天或在渚，斥鴳焦鹩不得附。睥睨上下具性灵，一唳空虚下白露。如何拙鸠鸣得时，鸠性无常类狐兔。轻薄常因鹊作巢，欲鹤绸缪御风雨。白鹤结构不同鹊，以鹊视鹤鹤不顾，洲白芦花狎鸥鹭。
盆松
作者：梁以壮
朝代：明

抑郁亦已久，涛声隐尺梢。无琴当寄韵，有鹤不能巢。薄养非求俭，孤情或见嘲。何须深壑上，始会化长蛟。
盆柳
作者：梁以壮
朝代：明

白玉围根小，空斋莫化蘋。前林有黄鸟，曾致一声春。影向偏于独，风吹不到邻。柴门犹未掩，应谢往来人。
省先君子墓
作者：梁以壮
朝代：明

先人素潇洒，魂体尚能全。不肯还家老，而为伏虎仙。一丘空落日，万恨在终天。春草无知物，青青年又年。
省母墓
作者：梁以壮
朝代：明

半溪危石咽流泉，不为斜阳始寂然。遗得棬杯空有恨，荐将蔬水尚无田。断云寒影含山雨，细草啼痕化杜鹃。夜夜梦魂曾独到，路长春暗绿杨烟。
省祖墓
作者：梁以壮
朝代：明
体裁：七言律诗

山深华表出荒丛，春祀衣冠感亦通。独抱遗编留隐德，敢从末叶继清风。白云未了千秋望，青简空馀一代功。最忆当年读书处，荔支城北水流东。
省祖墓
作者：梁以壮
朝代：明

山深华表出荒丛，春祀衣冠感亦通。独抱遗编留隐德，敢从末叶继清风。白云未了千秋望，青蕳空馀一代功。最忆当年读书处，荔支城北水流东。
眼暗
作者：梁以壮
朝代：明

几日抄书后，惊看字画肥。蹉跎催眼暗，老态与心违。佩玉寒分石，盘珠听辨玑。翻嫌少年事，明白半成非。
石波道中
作者：梁以壮
朝代：明

已入偏隅岂易存，黄芩曾建一军屯。西秦失鹿人初猎，南楚无萍虎又蹲。远望孤城寒夕照，久知高阙落苔痕。乌江亦有重瞳泪，飞入桃花逐水浑。
石磬
作者：梁以壮
朝代：明

峭亦无追琢，含情与玉同。泠然发幽响，如在空谷中。寒引青溪雨，禅生白昼风。不教门外听，秋叶一阶红。
示四儿
作者：梁以壮
朝代：明

汝祖十二世，皆为盛世儒。文章留在箧，功业著当途。莫似疏狂父，空成懒癖夫。此心难细说，甘苦得知无。
秋夜闻笛
作者：梁以壮
朝代：明

似隔重云白鹭汀，何人深处独泠泠。一声幽咽黄昏后，飞落微霜着纸屏。独向云边倚画图，潇湘一气逼平芜。白头吟尽无聊处，怨入西风草半枯。当空孤月苦清辉，一夜山川冷四围。寄语莫吹关塞去，征人犹有不曾归。却是悲秋感慨同，片心先与曲相通。莫将杨柳因风去，裒谢伤心在六宫。无雨泠泠水一围，白云凝立不知飞。银筝昨夜红牙拍，输却多情婉转微。无端飞出大江滨，况乃秋深易恼人。湘竹半帘寒欲湿，半空黄叶落西邻。
秋夜闻笛·其一
作者：梁以壮
朝代：明

似隔重云白鹭汀，何人深处独泠泠。一声幽咽黄昏后，飞落微霜着纸屏。
秋夜闻笛·其三
作者：梁以壮
朝代：明

当空孤月苦清辉，一夜山川冷四围。寄语莫吹关塞去，征人犹有不曾归。
秋夜闻笛·其二
作者：梁以壮
朝代：明

独向云边倚画图，潇湘一气逼平芜。白头吟尽无聊处，怨入西风草半枯。
秋夜闻笛·其五
作者：梁以壮
朝代：明

无雨泠泠水一围，白云凝立不知飞。银筝昨夜红牙拍，输却多情婉转微。
秋夜闻笛·其六
作者：梁以壮
朝代：明

无端飞出大江滨，况乃秋深易恼人。湘竹半帘寒欲湿，半空黄叶落西邻。
秋夜闻笛·其四
作者：梁以壮
朝代：明

却是悲秋感慨同，片心先与曲相通。莫将杨柳因风去，裒谢伤心在六宫。
秋屐
作者：梁以壮
朝代：明

两齿还无恙，登临一任将。每拖山岳雨，不践市廛霜。疏落神逾贵，安閒迹亦凉。丹枫看薄暮，车马竟何常。
秋日集饮大树园
作者：梁以壮
朝代：明

苍苍大树倚琼宫，拂石清言近晋风。薄暮鸟归棋局后，一秋人醉画图中。花开花落心俱寂，云去云来眼亦空。莫问玉山旧时事，露寒兰版宴荒丛。
秋雨
作者：梁以壮
朝代：明

秪欢时雨及，不敢怨风寒。民力一秋苦，山田昨日乾。小桥行未折，破屋补方完。白鸟难沉没，云边人共看。
秋风
作者：梁以壮
朝代：明

黄叶纷纷一夜寒，客心萧索太无端。若添蝉咽临孤月，总变笳声掩曲兰。拥鼻苦吟须亦断，捲帘枯局眼全乾。浪游未入西秦地，季子貂裘已半残。
种药
作者：梁以壮
朝代：明

半亩馀空阔，江烟绿到帘。药宜春及种，人以病犹淹。懒灌得泉近，新愁为野添。山翁贻我谱，分晰尚纤纤。
端阳
作者：梁以壮
朝代：明

端阳归且好，恰有卖文钱。杨柳边沽酒，离支下放船。细风渔浦晚，疏雨汨罗天。才是人间妒，当空哭古贤。
端阳日作索海阳王明府与游
作者：梁以壮
朝代：明

过节放归群吏醉，爱诗留共一交吟。无愁不吊罗江水，须上湖山坐绿阴。
竹桥
作者：梁以壮
朝代：明

野水断春路，竹桥斜处通。岸深前日雨，人怯一竿风。病后影同瘦，频来迹亦空。幽林正相引，长啸怀山翁。
竹门
作者：梁以壮
朝代：明

月落无人叩，风过自有声。草虫连野阔，芦港近渔明。六逸还耽酒，五噫那入城。竹门惟重掩，留得一林清。
答马子千过兰扃赋赠
作者：梁以壮
朝代：明

以我疏狂老，多凭酒释愁。天馀游宕子，爵是醉乡侯。遂与世情背，将毋古道求。不嫌人陋巷，仙迹带浮丘。
粤秀山晚望
作者：梁以壮
朝代：明

峰在城间亦似初，寺边斜照菊湖虚。烟中岂有陀王殿，岭外空劳陆贾车。一鹊散惊沉树杪，群鸠飞入乱巢居。山风谩吹悲秋客，西下危楼旧著书。
素馨田
作者：梁以壮
朝代：明

澹烟香暗绮纨繁，十里江边漠漠村。桥断欲寒孤冢夜，月明空照美人魂。秋天雨露深南国，野老生涯识汉恩。莫问昌华旧歌舞，六朝宫粉共黄昏。
纸屏
作者：梁以壮
朝代：明

茅屋绸缪总不难，纸屏高立映阑干。人归锦水黄昏后，吟对秋云一片寒。花影半斜初著露，月痕全上欲生澜。幽栖亦自多稠密，檐外空虚有翠峦。
纸衫
作者：梁以壮
朝代：明

閒向空江上，秋云共一厓。人非贫故异，衫以纸为佳。白昼心如水，轻寒骨似柴。梅花时更好，明月照幽怀。
绥江泛月
作者：梁以壮
朝代：明

秋宵不滞雨，随意放兰桡。寂寞清临水，空虚白到桥。三台无碍柳，孤阁有吹箫。寄语神仙女，潭烟莫浪飘。
罗浮五色蝶
作者：梁以壮
朝代：明

汝过百花径，奇香上画衣。文章妨物妒，富贵向春晖。亦带朝霞落，当随小凤归。精华有如此，閒梦莫相依。
罗浮五色雀
作者：梁以壮
朝代：明

汝生尘俗外，小凤独名闻。身隐百花径，人知绝世文。若飞东海岛，恐化蓬莱云。物数如争校，高华影自分。
羽拂
作者：梁以壮
朝代：明

尘埃连日夜，羽拂力还生。案上疑行雀，花边触落鹰。吾心非所用，世路亦何凭。童子持兹意，毋令污染憎。
耕读图
作者：梁以壮
朝代：明

不知何处白云林，却惬閒閒桑者心。初学儿童文字富，暮春蓑笠水田阴。疑他舜世风殊古，想到秦年迹亦深。日午鸡声人不觉，板桥吾欲过相寻。
自宜章入郴州
作者：梁以壮
朝代：明

日日长途任晓昏，楚中曾否识王孙。千重岭树生寒雨，三五人家又一村。马影瘦移怜独后，客心秋入与谁言。牧童尚说行边草，义帝馀坏若有魂。
自长沙过洞庭湖
作者：梁以壮
朝代：明

年来羁旅不知还，又过湘阴第几湾。一片白烟连七泽，四围碧水动君山。天分吴楚浮沉外，人在乾坤隐跃间。风雨未生寒欲暮，蛟龙独自五湖閒。
舟上闻江寺晓钟
作者：梁以壮
朝代：明

候潮情未已，空阔独闻钟。一一度寒水，泠泠入远峰。乾坤皆梦薮，城市亦萍踪。心忽随僧觉，浮云破几重。
舟入中宿峡
作者：梁以壮
朝代：明

前山当面隔，一转互相通。世路已如此，人生却亦同。树深藏宿雨，烟澹散朝风。蓑笠眠渔父，芦边日影红。
舟入大庙峡
作者：梁以壮
朝代：明

古庙亦林麓，琴书几往还。绿齐芳草岸，红尽海棠山。不断岩泉响，争飞野鸟閒。何当杂渔牧，难得是愚顽。
舟入浈阳峡怀同社诸子
作者：梁以壮
朝代：明

日午不落影，秋心极窅冥。飞泉舂石瘦，峭壁到天青。无雁下前水，微吟隔叠屏。几回风雨后，独立看清泠。
舟过张家渡有怀文丞相
作者：梁以壮
朝代：明

帆边渡口照红霞，丞相荒园在水厓。积血故宫啼杜宇，一声残木立乌鸦。歌传里巷留生气，恨入山川共日斜。浮海半航沉玺后，不应南国问臣家。
芙汀居士自赠
作者：梁以壮
朝代：明

居士何如者，谋生拙且慵。三閒茅屋地，一半木芙蓉。独立抱明月，幽思向绝峰。近来车马过，已报去为农。
芭蕉
作者：梁以壮
朝代：明

小雨昨宵听已歇，当檐清响又飔飔。丹心在抱难舒展，碧袂临风易见知。水气昼阴肥石藓，烟痕秋静逗花篱。多情垂落为书用，却待何人解赠诗。
花冢
作者：梁以壮
朝代：明

万物皆有托，红颜独不齐。风流归冢在，生死是花迷。夜合朝吹尽，垂杨夕照低。不如痴妇嫁，享得世人妻。
花坞
作者：梁以壮
朝代：明

萧然花坞人何去，片地空馀水一方。纵有芙蓉依断岸，不知蝴蝶怯荒塘。离宫旧拥吹笙宴，游女争传堕马妆。徒使年年吟咏客，石桥归路半斜阳。
花艇
作者：梁以壮
朝代：明

花艇向城市，朝霞桨半函。孤兰犹在谷，众卉亦皆凡。易引群蜂昵，休招百舌谗。不知春渡后，还得似松杉。
苔钱
作者：梁以壮
朝代：明

苔钱因雨长，春富薄朱门。翠浅晨加色，园添夜见痕。岂能化蝴蝶，飞去恋花魂。自足娱幽寂，谁将势利论。
范蠡湖
作者：梁以壮
朝代：明

功成归隐计非疏，又有聪明狎老渔。乌啄晴天何处避，采螺阴雨此中居。风吹柳岸依依在，烟暗湖田漠漠馀。一笑吴宫春尽沼，不妨身寄水云虚。
荔支
作者：梁以壮
朝代：明

海角南风五月微，荔支沿岸夹村扉。清含碧玉圆珠体，内著红绡外赤衣。味似蜜深招鸟啄，气兼兰静逐蝉飞。从来百果皆臣妾，龙眼为奴信不非。香风历历晴林度，万颗骊珠照水纹。凝碧池边传一骑，流花桥畔宴红云。樱桃北产休相校，萍实千年秪得闻。佳咏蚤誉苏刺史，不宜持诵与人君。每因至日渡鹅潭，黑叶迷人思不堪。满海云霞朝散后，一天星宿昼归南。高垂迥阁眠当取，低压游船坐可探。寄语风流年少子，莫将馀半任桃甘。夕阳人在小桥行，两岸离离分外明。挂绿太奇难入谱，春红争蚤必过城。九还丹影烟犹抱，半落金丸雀不惊。水国岂愁三伏暑，齿牙香漱雪肠清。游人未必知成熟，一见频思十八娘。鹿角解时方可媚，槿花开后始生香。团团圭璧深藏液，浅浅芙蓉艳借裳。怪得相如当日病，茂陵无尔渴偏长。年年结实在江滨，品别名多数未匀。迢递不能知帝子，最奇惟见赏幽人。烟深蔽日衣难赤，雨后鸣蜩影更新。独有小园无入市，荔支何处逐红尘。水向东流似此生，万端心事与谁评。文章死后方能定，阅历危多已不惊。发奋减成迂拙想，蹉跎添得老狂名。莫言六十频频至，几日须教眼复明。
荔支·其一
作者：梁以壮
朝代：明
体裁：诗

海角南风五月微，荔支沿岸夹村扉。清含碧玉圆珠体，内著红绡外赤衣。味似蜜深招鸟啄，气兼兰静逐蝉飞。从来百果皆臣妾，龙眼为奴信不非。
荔支·其三
作者：梁以壮
朝代：明

每因至日渡鹅潭，黑叶迷人思不堪。满海云霞朝散后，一天星宿昼归南。高垂迥阁眠当取，低压游船坐可探。寄语风流年少子，莫将馀半任桃甘。
荔支·其二
作者：梁以壮
朝代：明

香风历历晴林度，万颗骊珠照水纹。凝碧池边传一骑，流花桥畔宴红云。樱桃北产休相校，萍实千年秪得闻。佳咏蚤誉苏刺史，不宜持诵与人君。
荔支·其五
作者：梁以壮
朝代：明

游人未必知成熟，一见频思十八娘。鹿角解时方可媚，槿花开后始生香。团团圭璧深藏液，浅浅芙蓉艳借裳。怪得相如当日病，茂陵无尔渴偏长。
荔支·其六
作者：梁以壮
朝代：明

年年结实在江滨，品别名多数未匀。迢递不能知帝子，最奇惟见赏幽人。烟深蔽日衣难赤，雨后鸣蜩影更新。独有小园无入市，荔支何处逐红尘。
荔支·其四
作者：梁以壮
朝代：明

夕阳人在小桥行，两岸离离分外明。挂绿太奇难入谱，春红争蚤必过城。九还丹影烟犹抱，半落金丸雀不惊。水国岂愁三伏暑，齿牙香漱雪肠清。
荔支湾
作者：梁以壮
朝代：明

今古茫茫类转蓬，荔支湾上思何穷。昌华香雾沉春水，南汉风流结暮虹。双阙望巍非甚近，甘泉连络总相通。行人指点离宫处，时见遗钗野草中。
药洲
作者：梁以壮
朝代：明

犹说君王采药年，始知南国学神仙。离宫香暗三山雨，野水閒留一叶船。诗草铭分馀九石，画堂围入断寒烟。市中尚有蛟龙窟，争恐春深不肯眠。
荷花为缘家唐世翘续弦赋
作者：梁以壮
朝代：明

艳质泠泠异众芳，一涵冰镜照红妆。称为姊妹成佳品，想是尧夫爱静香。小立玻璃晨更媚，高簪琥珀夜犹光。石榴共结同时子，不及春风胜海棠。
菊栽
作者：梁以壮
朝代：明

去秋开后落，微绿见新根。物类已如此，天心何用言。露深连夜润，雨细一春温。渐次能分种，江烟度柳轩。
菊湖
作者：梁以壮
朝代：明

菊湖今亦废，无复见黄华。零露馀秋草，荒塘落晚霞。香迷宫女旧，土蚀凤钗斜。亦有陶潜兴，还归处士家。
葵扇
作者：梁以壮
朝代：明

剪葵作一扇，皎洁月团团。人事常居半，天时未尽难。世矜纨影薄，谁校羽风寒。莫入深宫里，秋来为尔叹。岂有桃花媚，空存草野真。风原多病骨，葵独不伤人。山雨歇前夜，龙涎桂隔邻。浮生皆一叶，寒暑亦频频。制作极精妙，深宫所不知。画图浮象骨，圆影凸金丝。昼冷疑含露，风清动向帷。任教人用舍，贵贱却因时。根托岭南外，心无向日骄。白云垂一片，明月影深宵。亦写行吟便，还将伏暑消。美人非好怪，何事剪芭蕉。
葵扇·其一
作者：梁以壮
朝代：明

剪葵作一扇，皎洁月团团。人事常居半，天时未尽难。世矜纨影薄，谁校羽风寒。莫入深宫里，秋来为尔叹。
葵扇·其三
作者：梁以壮
朝代：明

制作极精妙，深宫所不知。画图浮象骨，圆影凸金丝。昼冷疑含露，风清动向帷。任教人用舍，贵贱却因时。
葵扇·其二
作者：梁以壮
朝代：明

岂有桃花媚，空存草野真。风原多病骨，葵独不伤人。山雨歇前夜，龙涎桂隔邻。浮生皆一叶，寒暑亦频频。
葵扇·其四
作者：梁以壮
朝代：明

根托岭南外，心无向日骄。白云垂一片，明月影深宵。亦写行吟便，还将伏暑消。美人非好怪，何事剪芭蕉。
蒲草
作者：梁以壮
朝代：明

偶閒种蒲草，露气落庭深。药小能滋睫，灯前得伴吟。香华他日兆，山水旧时心。更取灵芝并，微风引翠岑。
蒲鞋
作者：梁以壮
朝代：明

不必毁新角，犹存水气凉。十年尚閒散，安步亦疏狂。踏月黄添色，穿花暗惹香。似予情独癖，秋后未能忘。
薄暮
作者：梁以壮
朝代：明

空林徙倚出西坡，薄暮萧萧感更多。谁赋拨云藏酉穴，古魂当雨哭黄河。自尊猿狖盘山坐，争食豺狼背树过。欲学孙登一清啸，苏门深处近如何。
虞翻园
作者：梁以壮
朝代：明

放逐孤臣旧有园，空阶一立忆虞翻。欺人乱世寻常事，知己平生岂易言。无数野鸠争树落，几番闲蝶入花屯。海幢亦是杨孚宅，谁过诃林细共论。
蜀中
作者：梁以壮
朝代：明

承明延阁总灰尘，尺地曾经苦战人。先主一崩无汉帝，益州终失亦阉臣。云横巴水啼猿狖，日落军山哭鬼神。犹有北王数行泪，夜来飞雨涨绵津。